Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | کانادانین تورونتو شهرینده بیر مسجید، هویتی هله تانینامایان اینسانلار آتشه وئریلمک ایستندی.
تورونتو ایطفاعیه سرویسیندن ائدیلن آچیقلامادا، شهرین وستون جاده‌سی اوزرینده اولان و The Reign of Islamic Da'Wah Da'Wah"( TROID ) آدینی داشییان مسجیدین اولدوغو بینا اوچون یانغین خبری آلیندیغی ایفاده ائدیلدی.
آچیقلامادا، بؤلگه‌یه 3 ایطفاعیه ماشینی گؤندریلدیگی، بینانین دام بؤلومونده باشلایان یانغینین مسجیده چاتما‌دان سؤندورولدوغو قید ائدیلدی.
حادثه ایله علاقه‌دار سوروشدورما باشلا‌دان تورونتو پولیسی ده یانغینین، بینایا بنزین تؤکوله‌رک باشلادیلدیغینی آنجاق ایچریده هر هانسی زیانا یول آچمادیغینی سؤیله‌دی.
تورونتو پولیسی سؤزچوسو ویکتور کوونگ، یانغینین شوبهه‌لی اولاراق قیمتلندیریلدیگینی و یاندیرما ایچینده سوروشدورولما باشلادیلدیغینی بیلدیریب.
| 734 | Arab | South-Azerbaijani | azb |
TRT | تورک شوراسی 6-جی دولت باشقان‌لاری ایجلاسی باشا چاتیب
قیرقیزیستانین دؤور باشقان‌لیغی ایله کئچیریلمیش تورک شوراسی 6-جی دولت باشقان‌لاری ایجلاسی باشا چاتیب.
چولپون-آتا شهرین‌دکی روح اوردو مدنیت مرکزینده، "گنج‌لیک امکداش‌لیق و میللی ایدمان" موضوعسو ایله تشکیل اولونان ایجلاسین آردین‌دان ایمضا‌لانان سون بیاننامه‌سینده، شورانین باش کاتیبینه قازاقیستانین کئچمیش تهران سفیری باگداد آمرئیئوین یئتیریلدیگی قئید اولونوب.
آمرایئو ده ژورنالیست‌لره ائتدیگی آچیقلامادا، تورک شوراسینین ایره‌لییه دوغرو اهمیت‌لی فعالیت‌لری و فعالیت پلانینی ایچه رن سون بیاننامه‌سی‌نین ایمظالاندیغینی قئید ائده‌رک، "ایجلاسدا ماجاریستان، موشاهیدچی ایستاتوسو آلیب. قارداش ماجار خالقی، کؤک‌لری‌نین بؤیوک استپ لرده اولدوغونا اینانیر. بو دا دوغرودور. ماجارلار آتا‌لارینی اونوتمادیغی اوچون بیز ده چوخ سئوینیریک." ایفاده‌سینی ایستیفاده ائتدی.
آمرئیئو، ایجلاسا قاتیلان اؤزبکیستانین عضو‌لوگونون ده یاخین زاماندا قبول ائدیله جگینی اومید ائتدیگینی دئییب.
ایجلاسا پرزیدنتی رجب طیب اردوغان، قیرقیزیستان پرزیدنتی سوورونبای جئنبکوو، قازاقیستان پرزیدنتی نورسولطان نظربایئو و آذربایجان پرزیدنتی ایلهام علیئوین عینی زاماندا اؤزبکیستان پرزیدنتی شفقت میرزیئیوو ایله ماجاریستان باش ناظیری ویکتور اوربان دا شرف قوناغی صیفتیله قاتیلیب.
دیگر طرف‌دن، پرزیدنت اردوغان، قیرقیزیستان تماس‌لارینی تاماملایا‌راق، تورکیه‌یه حرکت ائتدی.
اردوغانی، بیشکک ماناس اولوسلار آراسی هاوا لیمانین‌دان رسمی مقاملار یولا سالیب.
اردوغان ایله خانیمی امینه اردوغان، خاریجی ایشلر ناظیری مولود چاووش اوغلو، میللی ساوونما ناظیری حولوصی آکار، عائله، چالیشما و سوسیال خیدمت‌لر ناظیری زهرا زومرود سلجوق، گنج‌لر و ایدمان ناظیری مممد محرم قصاب اوغلو، تیجارت باخانی روحسار پکجان، نقلیات و آلت یاپی ناظیری جاهیت تورهان، میت باشقانی حاکان فیدان، پرزیدنت سؤزچوسو ایبراهیم کالین و عدالت و قالخینما پارتیسی‌نین باشقانی (آک پارتی) معاوینی جؤودت ییلماز دا باشکند بیشکک‌دن آیریلیب.
| 1,784 | Arab | South-Azerbaijani | azb |
TRT | اوزای داشیماچیلیغی شیرکتی اسپیس اکس‌ین ۵۴ استارلینک اویدوسونو داشییان فالکون-۹ راکتی باشاریلی بیر شکیلده آتیلدی.
آمریکالی ایش آدامی ایلان ماسکا عاید اسپیس اکس شیرکتی اوربیته ۵۴ استارلینک اویدوسو داها گؤندردی.
اینترنت اویدولارینی داشییان فالکون-۹ راکتی آمریکانین فلوریدا ایالتینده‌کی کیپ کاناورال اوزای گوجلری مرکزیندن یئرلی واختلا ساعات ۰۴:۳۵ده اوغورلا آتیلدی.
آلدیغی یئنی مجوزله اویدولاری موختلیف یؤرونگه‌لره اویدو گؤندرمه ایجازه‌سی الده ائدن اسپیس اکس، یئنی بوراخیلان اویدولار سایهسینده آبونه چوخلوغونون اولدوغو بؤلگه‌لره داها سرعت‌لی اینترنت تامین ائد‌جک.
ایلان ماسک طرفیندن قورولان اوزای داشیماچیلیغی شیرکتی اسپیس اکس، فالکون ۹، فالکون هیوی، استارلینک، دراگون کارگو و استارشیپ کیمی اوزای گمیلرینه صاحیبدبر.
شیرکتین اوزای داشیماچیلیغینین خرجلرینی آزالتماق مقصدی ایله یاقورولدوغو بیلینیر.
| 794 | Arab | South-Azerbaijani | azb |
TRT | تورکیه، ساختا و سیاسی استثمارا آچیق آمریکا محکمه‌سینین جدیتینی و اینانیرلی‌لیغینی یوخ ائتدیگینی بیلدیردی.
خاریجی ایشلر یاخانلیغی، آمریکدا حاق‌سیز یئره ساخلانیلیب محکمه‌یه چیخاریلان خالق بانک باش مودور یاردیمچیسی حاکان آتیللانین دعوی‌سی‌ینین حقوقی اساس‌دان یوخسون اولدوغونو آچیقلادی.
آچیقلامادا،
"نیویورک گونئی بؤلگه‌سی ساوجیلیغین‌دا حاضیرلانان ادعانامه تملین‌ده‌کی شکایتده، خالق بانک باش مودور یاردیمچیسی محمد حاکان آتیللانین ژوری طرفیندن آلتی سوچلامانین بئشین‌دن سوچلو گؤرولمه‌سی حاق‌سیز گلیشمه‌دیر" دئییلدی.
آچیقلامادا،
"آمریکا محکمه‌سی، ساختا و سیاسی استثمارا اویغون سؤزده دلیللره اساسلاناراق حیاتا گئچیریلن و تورکیه‌نین ایچ مسئله‌لرینین حقیقتدن اوزاق قوراشدیرمالار اساسین‌دا دارتیشیلدیغی بیر سوره‌ج‌ده، داها اول اؤرنگینه راست گلینمه‌میش بیر شکیلده تورکیه‌نین ایچ ایشلرینه داخیل ائدیلمیش‌دیر" ایفادهلرینه یئر وئریلدی.
آچیقلامادا آیریجا آمریکا طرفیندن مادی و لجستیک دستک تامین ائتمک صورتی ایله بعضی فتح‌الله‌چی ترور هؤرگوتو منسوبلارینین محکمه پروسه‌سینه تأثیر گؤستره‌جک حقیقتدن اوزاق ادعالار ائتمه‌سینه و ساختا دلیللر سونمالارینا ایمکان وئریلمه‌سینین، محکمه پروسه‌سینین جدیتیینی و اینانیرلی‌لیغینی یوخ ائتدیگی وورغولاندی.
خاریجی ایشلر باخانلیغی، بو حالی ایله بیر حقوق عیبینه چئوریلن قرارین دوزلدیلمه‌سی لازیم اولدوغونو بیلدیردی.
| 1,238 | Arab | South-Azerbaijani | azb |
TRT | دونیانی ناراحات ائدن مهم مسئله‌لرین موذاکیره اولوناجاغی بودفعه کی فوروم قلوبال ناراحات‌لیق یارا‌دان بیر سیرا ریسک عامل‌لری‌نین موذاکیره‌سی باخیمیندان دقت چکه‌جک.
"قلوباللاشما: دؤردونجو صنایع اینقیلابی دؤورونده قلوبال یاپی‌یی فورما‌لاش‌دیرماق" موضوع سوندا کئچیریله‌جک ذیروه‌ده 110 اؤلکه‌دن 3 میندن چوخ سیاستچی، ایش آدامی، علم آدام‌لاری و غیری-حکومت تشکیلات‌لاری‌نین نماینده‌لری 350-دن چوخ ایجلاسدا ایشتیراک ائده‌جک.
فورومدا تورکیه-نی خزینه و مالیه ناظیری برات آلبایراک، تیجارت ناظیری روحسار پئکجان و مرکزی بانکین صدری مورات چتین کایانین تمثیل ائدجگی گؤزلنیلیر.
فورومون بو دفعه کی گوندمی 2019-جو ایلین قلوبال ریسک‌لرینه و اونلارین موذاکیره‌سینه حصر اولونا‌جاق. فورومون حاضیرلادیغی راپورا گؤره، بو ایلین ان بؤیوک ریسک‌لری ژئوسیاسی و ژئوایقتیصادی ساحه نی احاته ائدیر، ان چوخ دقت چکن مقام ایسه ایقلیم بحرانی‌دیر.
موقتی بودجه بحرانینا گؤره فدرال حکومتین باغلانماسینی عامل کیمی گؤستره‌رک داووس ذیروه‌سینه قاتیلمایاجاغینی آچیقلایان امریکا پرزیدنتی دونالد ترامپلا یاناشی اینگیلتره باش ناظیری ترزا می و فرانسا پرزیدنتی امانوئل ماکرون دا ذیروه‌ده ایشتیراک ائتمه‌یه‌جک.
| 1,060 | Arab | South-Azerbaijani | azb |
TRT | جمهور باشقانی رجب طیب اردوغان سنگال-دا بو اؤلکه‌نین پرزیدنتی مکی سال ایله جمهوریت ساراییندا تکبتک گؤروش کئچیردی.
اردوغان ایکی اؤلکه‌نین هئیت‌لری آراسیندا کئچیریلن گؤروشدن سونرا تشکیل ائدیلن بیرگه مطبوعات کنفرانسیندا سنگالا بیر داها سفر ائتدیگینه گؤره ممنون اولدوغونو دیله گتیریب و بو اؤلکه‌نین سیاسی و اقتصادی ثابت‌لیگی، دموکراسی ایله افریقا قاره سینده نومونه تشکیل ائتدیگینی، بؤلگه‌سینده باریشا دا اهمیت‌لی تحفه‌سی‌نین اولدوغونو وورغولاییب.
جمهور باشقانی "سنگال بیزیم اوچون دیرلی دوست، بونونلا یاناشی ایستراتژی طرفداش‌دیر. سنگال دا تورکیه‌نین پیس گون دوستو اولدوغونو فتو-نون چئوریلیش جهدی زامانی ثبوت ائتمیش‌دیر" دئییب.
اردوغان سنگال پرزیدنتی مکی سال ایله ایکی اؤلکه آراسینداکی علاقه‌لری یئنیدن قیمتلندیرمه ایمکانی الده ائتدیکلرینی دیله گتیریب.
سنگالا 150-دن آرتیق ایش آدامی هئیتیله گلدیگینی وورغولایان جمهور باشقانی تورک و سنگال-لی ایش آدام‌لاری‌نین سرمایه قویولوش‌لاریندا آتا‌جاق‌لاری آدیم‌لارین اهمیت‌لی اولدوغونو وورغولاییب.
سنگال پرزیدنتی سال ایسه جمهور باشقانی اردوغانا سنگال-ین ان یوکسک مدالی اولان "سنگال یوکسک دؤولت مدال"نی تقدیم ائدیب.
ایکی اؤلکه آراسیندا همچنین نقلیات، توریزم و طبیعی منبع‌لر کیمی ساحه‌لرده موختلیف سازیش‌لر ده ایمضالانیب.
| 1,156 | Arab | South-Azerbaijani | azb |
TRT | تورکیه‌نین ان بؤیوک صنایع قورومو تورکیه نفت اییرما آنونیم شیرکتی توپراش اولدو.
ایستانبول صنایع اتاقی (İSO) طرفیندن "تورکیه‌نین 500 بؤیوک صنایع قورومو" آراشدیرما آپاریلدی.
آراشدیرمانین نتیجه‌لرینه گؤره، اوره تدیلری محصولون ساتیشلاریندان 32 میلیارد 594 میلیون لیره قازانان توپراش سیاهی‌نین بیرینجی‌سی‌دیر.
آتومبیل اوره تن "فورد" 16 میلیارد 314 میلیون لیره ایله ایکینجی، باشقا آتومبیل اوره تیجی‌سی "توفاش" ایسه 12 میلیارد 856 میلیون لیره ایله اوچونجو یئرده‌دیر.
سیاهیدا "توفاش"ی تعقیب ائدن قوروم‌لار بون‌لاردیر: آتومبیل شیرکتی "اویاک-رنو"، "آرچئلیک "، آوتوموبیل شیرکتی "تویوتا"، الکتریک اوره تیم آنونیم شیرکتی (EÜAŞ)، اتومبیل شیرکتی هیوندای آسسان، دمیر-پولاد سکتورون‌دان "ایچ داش چئلیک"، "ایسکندرون دمیر و چئلیک".
| 713 | Arab | South-Azerbaijani | azb |
TRT | اوکراینا پرزیدنتی ولودیمیر زلنسکی آلمانیانین پایتاختی برلین-ده رسمی سفرده‌دیر.
بو باره‌ده زلنسکی اؤزونون توییتر حسابیندا پای‌لاشیم ائدیب.
زلنسکی پای‌لاشیمیندا "آرتیق برلین-ده‌یم. سلاح. گوجلو پاکت. یئنیدن قورما. آوروپا. ناتو. تهلوکه‌سیزلیک" دئییب.
قئید ائدک کی، زلنسکی‌نین برلین-ده آلمانیا صدراعظمی اولاف شولتز ایله گؤروشه‌جگی گؤزلنیلیر. بو، اوکراینا پرزیدنتی‌نین محاربه باشلایاندان سونرا آلمانیایا ایلک سفری‌دیر.
ولودیمیر زلنسکی بوندان اول ایتالیایا سفری چرچیوهسینده واتیکان-دا روما کاتولیک کیلسه‌سی‌نین رهبری پاپ فرانسیس ایله گؤروشوب.
تخمینن قیرخ دقیقه‌لیک گؤروشده اوکراینا‌داکی اینسانی و سیاسی وضعیتله باغلی فیکیر موبادیله‌سی آپاریلیب.
گؤروشده اوکراینا‌داکی حاضیرکی محاربه و بونونلا باغلی فوق العاده وضعیت، خصوصیله اینسانی کاراکئرلی حادثه‌لر، ساخلانیلان، حبس ائدیلن، زورلا روسیایا دیپورت ائدیلن اوکراینا‌لی‌لارین، ائله‌جه ده آزیاش‌لی‌لارین گئری قایتاریلماسی، همچنین باریشا نایل اولماق اوچون داواملی سعی‌لر کیمی مسئله‌لر موذاکیره اولونوب.
| 943 | Arab | South-Azerbaijani | azb |
TRT | فتح‌الله‌چی ترور هؤرگوتونون ۱۵ ژوئیه ۲۰۱۶داکی دؤولت چئوریلیشی گیریشیمینین آردین‌دان، ۲۱ جولای ۲۰۱۶دا اعلان ائدیله‌ن و ۳ آی فاصیله‌لرله ۷ دفعه اوزادیلان اولاغان‌اوستو حال، بو گئجه ساعات ۰۱.۰۰ اعتباریله باشا چاتدی.
اولاغان‌اوستو حال سیراسیندا یالنیز فئتؤ دئییل، پ‌کاکا و داعش کیمی دیگر ترور هؤرگوتلرینه قارشی دا داها آکتیو موباریزه داوام ائتدیریلدی.
سؤزوگئدن مباریزه چرچیوهسینده تورکیه بؤیوک میلت مجلیسینده آپاریلان دانیشیقلار نتیجهسینده او.حال؛ ۱۹ اکتبر ۲۰۱۶، ۱۹ ژانویه ۲۰۱۷، ۱۹ آوریل ۲۰۱۷، ۱۹ ژوئیه ۲۰۱۷، ۱۹ اکتبر ۲۰۱۷، ۱۹ ژانویه ۲۰۱۸ و سون اولاراق ۱۹ آوریل ۲۰۱۸ده اولماق اوزره ۷ دفعه اوزادیلدی.
| 600 | Arab | South-Azerbaijani | azb |
TRT | یورددا بؤلوجو ترور هؤرگوتونه قارشی دوزنلنن عملیاتلار داوام ائدیر.
گوونلیک گوجلری، تونج‌ائلی چؤلون‌ده‌کی عملیات‌دا اوچ تروریستی ائتکیسیز حالا گتیردی.
پولومور بؤلگه‌سین‌ده‌کی عملیات‌دا دا بؤلوجو ترور هؤرگوتونه بؤیوک ضربه وورولدو.
اؤته یاندان، ایچ ایشلری باخانلیغی طرفیندن، تونج‌ائلی‌ده دونن حیاتا گئچیریلن ایچ گوونلیک عملیاتین‌دا ضررسیزلشدیریلن ۲ تروریستین "آختاریلان تروریستلر لیسته‌سینده" یئر آلدیغی آچیقلاندی.
آچیقلامادا، اؤلدوروله‌ن بؤلوجو ترور هؤرگوتو پ‌کاکانین سؤزده درسیم ساحه سوروملوسو "رزان ماردین" کد آدلی عمر دوران و سؤزده باتی جبهه سوروملوسو "ژیندار" کد آدلی پینار ییلدیریمین "نارینجی کاتگوریده" یئر آلدیغی قید اولوندو.
بو آرادا، وان باش‌قالا کندینده ۱ تروریست ضررسیزلشدیریلدی، ۱ تروریست ساغ اولاراق یاخالاندی.
عملیات‌دا ائدیله‌ن آرالاردا بیر ام-۱۶ تفنگی، تاپانچا و چوخلو ساییدا مهمات اله گئچیریلدی.
| 815 | Arab | South-Azerbaijani | azb |
TRT | شامپیونلار لیگینده 1/4 فینال مرحله‌سینه یئکون وورولوب.
بونونلا دا یاریم فینالا وثیقه قازانان سون ایکی تیمده معینلشیب.
"لیورپول" سفرده "پورتو"نون قوناغی اولوب. ایلک گؤروشده ائوده رقیبینی 2:0 حسابی ایله مغلوب ائدن لیورپول بو دفعه 4:1 حساب‌لی غلبه قازانا‌راق یاریم فینالا یوکسلیب.
گئجه‌نین اساس اویونو ایسه اینگیلیس کلوب‌لاری آراسیندا کئچیریلیب. ایلک قارشیلاشمادا سفرده "تاتنهام"ا 0:1 حسابی ایله اودوزان "منچستر یونایتد" دوغما میداندا مغلوبیتین عوضینی چیخماغا چالیشیب. دراماتیک گؤروشده "شهرلی‌لر" 4:3 حساب‌لی غلبه قازانسا دا، بو نتیجه لندن کلوبونو یاریم فینالا یوکسلدیب.
قئید ائدک کی، "لیورپول" یاریم فینالدا "بارسلونا"، "تاتنهام" ایسه آژاکس"لا قارشیلاشاجاق.
شامپیونلار لیگی
1/4 فینالین جاواب اویونلاری
17 آوریل
"پورتو" – "لیورپول" - 4:1
ایلک اویون – 2:0
"منچستر سیتی" – "تاتنهام" 3:4
ایلک اویون – 1:0
16 آوریل
"بارسلونا" – "منچستر یونایتد" – 0:3
"یوونتوس" – "آژاکس" – 2:1
| 875 | Arab | South-Azerbaijani | azb |
TRT | بیرلشمیش میللتلر تشکیلاتینین عمومی ایجلاسی دینلرآراسی دیالوقو تشویق ائتمک اوچون قطعنامه قبول ائدیب.
بمت عمومی مجلیسی مراکش طرفیندن تقدیم ائدیلن دینی اینانج‌لاری سببیندن شخص‌لره و مقدس کیتاب‌لار ایله دینی مکان‌لارا یؤنلدیلمیش هر نوع زوراکی‌لیغی اولوسلار آراسی حقوقون پوزولماسی حساب ائدن قطعنامه‌نی یئکدیل‌لیکله قبول ائدیب.
بیلدیریب کی، قطعنامه ده مقدس کیتاب‌لارا قارشی هر هانسی بیر تحقیر قطعی شکیلده پیسلنیلیر و اولوسلار آراسی حقوقون پوزولماسی حساب اولونور.
دیالوقو تشویق ائتمک و نیفرت نطقینه قارشی موباریزه مقصدی داشییان سندده بمت اؤلکه‌لری‌نین اینسان‌لارا قارشی دینی زمینده هوجوم‌لاری، هابئله اونلارین دینی سمبول لارینا، مقدس کیتاب‌لارینا، ائولرینه، بیزنس‌لرینه، املاک‌لارینا، مکتب‌لره، مدنیت مرکزلرینه قارشی یؤنلمیش آنالوژی حرکت‌لری اولوسلار آراسی حقوق نورما‌لارینی پوزا‌راق کسکین شکیلده پیسلدیگی ایفاده‌سی یئر آلیب.
خاطیرلاداق کی، داها اول ده قرانا قارشی تحقیرلره صحنه اولان سوئد-ده سون اولاراق استکهلم-دا عراق اصیل‌لی سالوان مومیکا 28 ژوئن قوربان بایرامی‌نین ایلک گونو استکهلم مسجیدی‌نین قارشیسیندا پولیسین نظارتینده قرانی-کریمی یاندیریب.
مومیکا ژوئن‌ین 20-ده عراق-ین استکهلم‌داکی سفیرلیگی‌نین قارشیسیندا پولیسین محافظه‌سی آلتیندا قرانی و عراق بایراغینی تحقیر ائدیب.
دانیمارکادا ایسه جولای‌ین 22-ده عراق-ین کپنهاگ-ده‌کی سفیرلیگی قارشیسیندا قران یان‌دیران قروپ، جولای‌ین 24-ده نؤوبه ایله ایران و عراق سفیرلیک‌لری قارشیسیندا قرانی یاندیریب.
قروپ داها اول تورکیه-نین کپنهاگ-داکی سفیرلیگی قارشیسیندا تورک بایراغینا و قرانا هوجوم ائده‌رک ایسلامی تحقیر ائدیب.
دانیمارکادا ایسلام علیهداری و ایفرات میللتچی " Danske Patrioter " (دانیمارکا وطن سئورلری) قروپلاشماسی‌نین عضو‌لری جولای‌ین 25-ده میصرین، داها سونرا تورکیه-نین کپنهاگ-داکی سفیرلیگی‌نین قارشیسیندا قرانی یاندیریب‌لار.
| 1,682 | Arab | South-Azerbaijani | azb |
TRT | تورکیه‌نین صاراتی آوریل آییندا گئچن ایلین عینی آیینا گؤره یوزده ۷،۸ آرتدی.
تورکیه ایستاتیستیک قورومو (تویک) ایله گؤمروک و تیجارت باخانلیغی طرفیندن اولوشدورولان آوریل آیینا دایر گئچیجی خاریجی تیجارت رقملری آچیقلاندی.
بونا گؤره، صادرات آوریل آییندا گئچن ایلین عینی آیینا گؤره یوزده ۷،۸ آرتیشلا ۱۳ میلیارد ۸۶۹ میلیون دلارا چیخدی.
تورکیه‌نین صادراتی، ایلین دؤرد آییندا دا اؤت ایلین عینی دؤورو ایله مقایسه‌ده یوزده ۸،۶ آرتاراق ۵۵ میلیارد ۲۹ میلیون دلارا یوکسلدی.
| 463 | Arab | South-Azerbaijani | azb |
TRT | تورکیه-ده یئنی نوع کروناویروسون یاییلماسینا قارشی موباریزه چرچیوهسینده می آیی‌نین 16-دان 19-دک دؤردگونلوک کوچه‌یه چیخما قاداغاسی تطبیق ائدیله‌جک.
بونو تورکیه پرزیدنتی رجب طیب اردوغان دئییب.
اردوغان بیلدیریب: "16، 17، 18 و 19 می تاریخ‌لرینده یئنیدن ائودن چیخماق قاداغاسی تطبیق ائدیله‌جک".
تورکیه پرزیدنتی قئید ائدیب کی، اؤلکه‌نین 9 ایالتی عذره گیریش-چیخیش قاداغاسی لغو ائدیلیر. (آدانا، دنیزلی، دیاربکیر، کاهرامانماراش، ماردین، اوردو، تکیرداغ، ترابزون و شانلی اورفا)
| 468 | Arab | South-Azerbaijani | azb |
TRT | سوریه‌نین قوزئیینه سالدیرماغا حاضیرلاشان بؤلوجو ترور هؤرگوتو پ‌کاکا-ی‌پ‌گ‌لی ۶ تروریست ضررسیزلشدیریلدی.
میللی ساوونما باخانلیغینین توئیتر حسابیندان وئریله‌ن آچیقلامادا، "باریش بولاغی"، "فرات قالخانی" و "زیتون بوداغی" بؤلگه‌لرینه سالدیرماغا حاضیرلاشان ۶ پ‌کاکا-ی‌پ‌گ تروریستینین ضررسیزلشدیریلدیگی بیلدیریلدی.
آچیقلامادا،
"تورک سلاحلی گوجلریمیز تروریستلره قارشی موباریزه‌نی ائتکین و قترارلی شکیلده داوام ائتدیریر" ایفاده‌لری ایشله‌دیلدی.
| 437 | Arab | South-Azerbaijani | azb |
TRT | تورکیه‌نین خاریجی ایشلر ناظیری مولود چاووش اوغلو ژاپن خاریجی ایشلر ناظیری تارو کونو و ایران خاریجی ایشلر ناظیری جاواد ظریف ایله گؤروشدو.
تورکیه‌نین خاریجی ایشلر ناظیری مولود چاووش اوغلونون سینگاپوردا کئچیریلن 51-جی جنوب-شرقی آسیا اولوسلار آراسی بیرلیگی (آ سه ان) توپلانتی‌سی چرچیوهسینده ایکی طرفلی گؤروش‌لری داوام ائدیر.
چاووش اوغلو ایلک اولاراق ژاپن خاریجی ایشلر ناظیری تارو کونو ایله بیر آرایا گلدی.
چاووش اوغلو و کونو گؤروشده ایکی طرفلی امکداش‌لیق ساحه‌لرینی، سینوپ آتوم الکتریک سانترالی لاییحه‌سینی و تورک-ژاپن علم و تکنولوژی اونیورسیته سینین ان قیسا مودتده آچیلماسی ایستیقامتینده آتیلا‌جاق آددیملاری دیرلندیردی‌لر.
چاووش اوغلو و ژاپن همکاری، عینی زاماندا، سوریه و عراق باشدا اولماقلا، بولگه سل مسئله‌لری ده موذاکیره ائتدی‌لر.
ناظیر چاووش اوغلو تویتردن گؤروشله باغلی بونلاری بؤلوشدو: " تورکیه-ژاپن امکداشلیغیندا بیر چوخ ساحه‌ده اهمیت‌لی آددیم‌لار آتدیق. بونو یوکسک سویه‌لی قارشی‌لیق‌لی سفرلرده داوام ائتدیرمک ایستییریک. خاریجی ایشلر ناظیری تارو کونو ایله سینگاپوردا گؤروشوموزده ایکی طرفلی مسئله‌لر و بولگه سل پروسئس‌لری دیرلندیردیک".
تورکیه‌نین خاریجی ایشلر ناظیری داها سونرا ایران خاریجی ایشلر ناظیری جاواد ظریف ایله گؤروشدو.
دیپلوماتیک منبع‌لر چاووش اوغلو و ظریفین گؤروشده ایکی طرفلی و بولگه سل مسئله‌لر باره‌ده فیکیر موبادیله‌سی آپاردیغینی قئید ائدیرلر.
مولود چاووش اوغلو ایندونزی خاریجی ایشلر ناظیری رتنو مرسودی و ویتنام باش ناظیر معاوینی و خاریجی ایشلر ناظیری ان بین مین ایله ده آیری-آیری‌لیقدا گؤروشموشدو.
| 1,424 | Arab | South-Azerbaijani | azb |
TRT | سوئد باشباخانی ماگدالنا اندرسون اؤلکهسینین ناتو ایچینده تورکیه ایله امکداشلیغی آرتیرماق ایسته‌دیگینی بیلدیردی.
ماگدالنا اندرسون رسمی دانیشیقلار آپارماق اوچون سوئدین باشکندی استکهلما گئدن فنلاند جمهورباشقانی سائولی نینیسته ایله گؤروشدو. داها سونرا ایکی لیدئر مطبوعات کنفرانسی تشکیل ائتدی.
تورکیه ایله ناتو اوچون دانیشیقلارا اؤنم وئردیکلرینی ایفاده ائدن اندرسون، "سوئدین ناتو ایچینده تورکیه ایله امکداشلیغینی آرتیرماسینی ایسته‌ییریک. سوئد ده ناتو و آوروپا بیرلیگی کیمی ترورون هر نؤعوو ایله موباریزه‌نین آرخاسیندادیر. مؤوجود سوال ایشاره‌لرینی دارتیشیب حل ائتمه‌یه، تورکییه ایله دیالوگا حاضیریق" دئدی.
تورکیه‌یه ده سفر ائتمه‌یه حاضر اولدوقلارینی ایفاده ائدن اندرسون بو گون سوئد و فنلاندین ناتویا عضولوک اوچون اورتاق مراجعت ائدجکلرینی ده بیلدیردی.
فنلاند جمهورباشقانی سائولی نینیسته ده تورکیه‌نین فنلاند و سوئدین ناتو عضولویونه قارشی چیخماسیندان تعجبلندیگینی بیلدیررک، آنکارا ایله دانیشیقلارا حاضر اولدوقلارینی وورغولایدی.
| 921 | Arab | South-Azerbaijani | azb |
TRT | فنرباغچه، UEFA شامپیونلار لیگی 3. اؤن ائلمه دؤورو ایلک اویونوندا فرانسا 1. لیگ قروپو موناکو-نو 2-1 مغلوب ائده‌رک، تور اوچون اوستونلوک یاخالادی.
ایستانبول اولکر ایستادیوموندا اوینانان اویوندا صحنه‌یه نیجریهلی فوروارد امانوئل امنیک چیخدی. نیجریهلی وورواردین 39. دقیقه‌دکی قولویلا اؤنه کئچن فنرباخچه، رادامل فالکائونون 42. دقیقه‌ده فیله‌لری هاوالاندیرماسینا مانع اولا بیلمیینجه ایلک یاری 1-1 بیتدی. ایکینجی یاریدا 61. دقیقه‌ده امنیک‌ین گؤزل قولویلا بیر دفعه داها اؤنه کئچن فنرباغچه، اوستون‌لوگونو قورویا‌راق ساحه‌دن 2-1 غالیب آیریلدی.
فنرباغچه ایله موناکو آراسینداکی دؤنوش اویونو 3 آوقوستدا موناکودا کئچیریله‌جک. ساری-گؤی‌لو تیمده دؤنوش اویونوندا قازانماسی و یا برابره قالماسی وضعیتینده آدینی پلی-اوف تورونا یازدیرا‌جاق. فنرباغچه، 2 و یا اوزری قول ووروب تک فرقلی ایتیرمه‌سی وضعیتینده ده تور بیلتینی آلاجاق.
موناکویا ایسه قول یئمه‌دن آلاجاغی تک فرقلی غالیبیتین یانیندا، ایکی و اوزری فرقلی غالیبیت‌لر ده دؤور اوچون کافی اولاجاق. د فنرباغچه ایله موناکو آراسینداکی دؤنوش اویونو 3 آوقوستدا موناکودا کئچیریله‌دؤنوش موباریزه‌سینده نورمال مدتین 2-1 موناکونون اوستونلوگویله تاماملاماسی وضعیتینده قارشیلاشما اوزاتماغا گئده‌جک. اوزاتمادا قول اولماماسی حالیندا ایسه دؤور آتلایان تیمی سری پنالتی آتیش‌لاری تعیین ائده‌جک.
| 1,215 | Arab | South-Azerbaijani | azb |
TRT | امریکا پرزیدنتی جو بایدن ژوئن‌ین 14-ده بلژیک-ین پایتاختی بروکسل-ده کئچیریله‌جک ناتو ذیروه سیندن اول آغ ائوده ناتو-نون باش کاتیبی ینس استولتنبرگی قبول ائدیب.
آغ ائوین سؤزچوسو جن پساکی یازیلی آچیقلاماسیندا بایدنین ناتو-نون تهلوکه‌سیزلیک و دموکراتیک دیرلرین قورونماسی ساحه‌سینده‌کی 7 عصرلیک موفقیتی اوچون متفیق‌لری ایله سیخ امکداش‌لیق عهده لیگینی تکرارلادیغینی بیلدیرهرک، بایدن و استولتنبرگ بیرلیگین استراتژی رقابت و ایقلیم دییشیک‌لیگی، سیبر هوجوم‌لار کیمی میللتلرآراسی تهدیدلرله موباریزه‌یه اویغونلاشماسی اوچون ناتو-نون 2030-جو ایل تشببوسونون اهمیتی باره‌ده راضیلیغا گلیبلر" معلوماتینی پایلاشیب.
گؤروشده ناتو متفیق‌لرینین مودافعه خرج‌لری و اورتاق مودافعه‌یه دایر سرمایه‌لرینین ده موذاکیره اولوندوغونو دقته چاتدیران پساکی "بایدن و استولتنبرگ ناتو-نون افغانیستانا دایر 20 ایللیک سرمایه‌سی و دیپلوماتیک باریش سعی‌لری ایستیقامتینده داوام ائدن جهدلرینی ده موذاکیره ائدیب‌لر" ایفاده‌سینی ایشله‌دیب.
ناتو-نون باش کاتیبی ینس استولتنبرگ مطبوعات اوچون قاپا‌لی کئچن گؤروشدن سونرا وئردیگی آچیقلامادا بایدنله گؤروشده چینی ده موذاکیره ائتدیکلرینی و گلن هفته کئچیریله‌جک ناتو ذیروه سینده‌کی اساس ماده لریندن بیری‌نین ده بو اؤلکه ایله باغلی اولاجاغینی بیلدیریب.
چین-ین قیسا مدتده دونیانین ان بؤیوک ایقتیصادیات مرکزی اولاجاغینی سؤیله‌ین استولتنبرگ "آنجاق چین بیزیمله عینی دیرلری پایلاشمیر. چین-ین هنگ-کنگ-داکی دموکراتیک اعتراضچی‌لارا نئجه مانع اولدوغونو، اویغور تورک‌لری ایله نئجه داوراندیغینی، قونشولارینی نئجه چتین دوروما سالدیغینی و تایوانی تهدید ائتدیگینی گؤروروک" دئیه وورغولاییب. بایدین‌ین ناتو ذیروه سیندن سونرا پوتینله گؤروشمک قرارینی دا ممنونیتله قارشیلادیق‌لارینی دقته چاتدیران استولتنبرگ "روسیا ایله دیالوگ ضعیف‌لیک گؤستریجی‌سی دئییل. بیز گوجلوگوک، بیرلیکده‌ییک" دئییب.
| 1,668 | Arab | South-Azerbaijani | azb |
TRT | تورکیه‌دن ۹۳ اؤلکه‌یه توخوم صادر ائدیلیر.
توخوم یئتیشدیریچیلری آلت دبیرلیگی (تیاب) یؤنتیم قورولو باشقانی، عینی زاماندا تورکیه توخومچولار بیرلیگی (تورک‌توب) یؤنتیم قورولو عضوو حاجی عمر گولر، توخومچولوق بؤلومونون سون ۲۰ ایلده اۆرتیمینی ۸ دفعه آرتیردیغینی بیلدیردی.
گئچه‌ن ایلکی رقملره گؤره توخوم صادراتینین ۱۹۰ میلیون دلار، وارداتینین ایسه ۱۷۰ میلیون دلار دولایین‌دا اولدوغونو دئین گولر، بو بؤلومون داواملی گلیشدیغینی سؤیله‌دی.
تورکیه‌نین ۹۳ اؤلکه‌یه توخوم صادر ائدن اؤلکه‌یه چئوریلدیگینی وورغولایان گولر:
"۲۰ ایلده ایر‌لیله‌یه‌ن تورک توخومچولوق بؤلومو، چوخ قیسا زاماندا دا وارداتی قارشیلاماق‌دا یوزده ۱۰۰ نسبتینه چاتاجاق. اینامیمیزی ایتیرمه‌یه‌ک" دئدی.
گولر یئرلی توخوملار قونوسوندا یوزلرجه چئشیدین گلیشدیریلدیگینه دقت چکه‌رک:
"گله‌جک‌ده سوسوزلوق و موئریم ایتکی‌سی ایله اوزله‌شیریک. آرتیق بونونلا باغلی تدبیرلر گؤرولمه‌یه باشلاندی. ایستر دؤولت انستیتولارین‌دا، ایسترسه ده اؤزل بؤلومده جدی تسجیل چالیشمالاری وار" دئدی.
| 922 | Arab | South-Azerbaijani | azb |
TRT | امریکا پرزیدنتی دونالد ترامپ و اینگیلتره باش ناظیری ترزا می آراسیندا تلفون دانیشیغی اولوب.
بو بارده آغ ائودن وئریلن معلوماتدا بیلدیریلیب.
معلوماتا گؤره، گؤروشده روس کشفیاتین‌دان منبع لندیگی ادعا ائدیلن تهدیدلرین قارشی‌سی‌نین آلینماسی و شیمیایی سلاح‌لارین ایستیفادسینه مانع اولماق اوچون آتیلا‌جاق بیرگه آدیم‌لار موذاکیره اولونوب.
"پرزیدنت دونالد ترامپ اینگیلتره باش ناظیری ترزا می ایله تلفون علاقه سی ساخلاییب.ایکی لیدر روسیانین اینگیلتره و امریکا داکی جاسوس شبکه لری‌نین قارشی‌سی‌نین آلینماسی موضوع سوندا راضیلیغا گلیبلر"،- دئیه معلوماتدا قئید اولونوب.
| 553 | Arab | South-Azerbaijani | azb |
TRT | اوکراینا سلاحلی قوه‌لری‌نین محاربه‌ده اله کئچیردیگی روسیا اردوسونا عایید چوخلو سایدا ایستیفاده اولوناماز زره‌لی ماشین پایتاخت کیئوده نوماییش ائتدیریلیر.
تخمینن 6 آیا یاخیندیر روسیا ایله محاربه وضعیتینده اولان اوکراینا 24 آوقوست موستقیل‌لیک گونونون ایلدؤنومونو قئید ائتمه‌یه حاضیرلاشیر.
محاربه سببیندن اوکراینا‌لی‌لار بوایلکی موستقیل‌لیک گونو قئید ائتمه‌لرینه اوولکیندن داها چوخ اهمیت وئریرلر.
موستقیل‌لیک گونون‌دن اول کیئوین کرساتیک کوچه‌سینده محاربه‌ده روسیا قوشونلاریندان اله کئچیریلمیش و ایستیفاده اولوناماز چوخلو سایدا زره‌لی آراج، او جمله‌دن تانک و موتورلو توپچو سیستم‌لری یئرلشدیریلیب. مین‌لرله اوکراینا‌لی اله کئچیریلن روسیایا مخصوص دؤیوش گمی‌لرینی گؤرمک اوچون کرشاتیک کوچه‌سینه گئدیب. زیارتچی‌لردن بعضی‌لری اتومبیل لرین حرکتی اوچون باغلی اولان کوچه‌ده روسیایا مخصوص دؤیوش گمی‌لری‌نین قارشیسیندا شکیل چکدیریب.
روسیا ایله اوکراینا آراسیندا فوریه‌نین 24-ده باشلایان محاربه اولجه پایتاخت کیئو اطرافیندا شدتلنسه‌ده، حاضیردا اؤلکه‌نین جنوبونا کئچیب.
| 954 | Arab | South-Azerbaijani | azb |
TRT | آوروپا اؤلکه‌لری اوکراینانین ساوونما قابیلیتینی آرتیرماق اوچون 520 میلیون پوند (11،7 میلیارد تورک لیره‌سی) دگرینده حربی محصول یاردیمی ائده‌جک‌لرینی آچیقلاییب.
اینگیلتره، هوللاندیا، نروژ، سوئد، دانیمارکا، لیتوانیا و ایسلاندیا اوکراینانین وضعیتینی یاخشی‌لاش‌دیرماق اوچون ایلک پاکتی 200 میلیون پوند (4،5 میلیارد تورک لیره‌سی) اولماقلا 520 میلیون پوند (11،7 میلیارد تورک لیره‌سی) دگرینده حربی محصول یاردیمی ائده‌جک‌لرینی آچیقلاییب‌لار.
اینگیلتره ساوونما ناظیرلیگیندن وئریلن آچیقلامادا، سؤزوگئدن اؤلکه‌لرین اوکراینا اولوسلار آراسی فوندو (IFU) چرچیوهسینده 520 میلیون فوند ساوونما یاردیمی وئرمه‌یه قرار وئردیگی بیلدیریلیب.
آچیقلامادا قئید اولونوب کی، بو یاردیمین ایلک پاکتینه موختلیف تجهیزات لار، دنیز کشفیاتی، موشاهیده و کشفیات محصول‌لاری و اوکراینانین حاضیردا ایستیفاده ائتدیگی تانک حیسه‌لرینه دستک داخیل‌دیر.
خاطیرلاداق کی، روسیا قوشون‌لاری کئچن ایل فوریه‌نین 24-ده اوکراینایا هوجوما کئچیب.
| 889 | Arab | South-Azerbaijani | azb |
TRT | باتمانین قوزلوق ائلچه‌سی بکیرخان بؤلگه‌سینده ژاندارما بؤلمه‌سینه بؤلوجو ترور هؤرگوتو پ‌کاکا منسوبو تروریستلر طرفیندن بومبا‌لی اتومبیلله تشکیل ائدیلن سالدیریدا یارالانان بیر عسگر، معالیجه گؤردوگو خسته‌خانادا شهید اولدو.
قوزلوقدا ایکی ترور هؤرگوتو منسوبو غصب ائتدیکلری اتومبیلله قوزلوق بلدیه باشقانی‌نین ایچینده اولمادیغی و بیر یاخینی‌نین سوردویو اؤزل آراجا سلاح‌لا سالدیرمیشدی.
سالدیریدا حادثه یئرین‌دکی باشقا بیر آراجدا اولان بیر اؤیرتمن شهید اولموش، بیر نفر یونگول یارالانمیشدی.
بؤلگه‌دن اوزاق‌لاشان و بکیرخان ژاندارما پولیس قاراقولو قارشیسیندا گوونلیک گوج‌لرین طرفیندن دوردورولمایا چالیشیلان آراجداکی تروریستلر "دور" اخطارینا اویمایان آراجی پاتلاتمیشدی.
بو سالدیریدا دا حادثه یئرینده اولان ایکی عسگر و بیر وطنداش یارالانمیشدی.
سالدیرینی گرچکلشدیرن بیر تروریست ائتکیسیز حالا گتیریلمیشدی.
| 794 | Arab | South-Azerbaijani | azb |
TRT | بورسا ایستانبول 100 اندکسی، گونه 77 مین 57 پوئندن باشلادی.
بورسا ایستانبول 100 اندکسی، دونن 167 پوئن دوشدی.
سهملر گوندهلیک اورتالاما صفیر ویرگول 22 دگر ایتیردی.
سربست بازاردا آمریکا دلاری 3 لیرا 5 قوروش، یورو ایسه 3 لیره 40 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 277 د‌لاردیر.
کاپالیچارشیدا جمهوریت قیزیلی 850 لیره‌دن ساتیلیر.
| 361 | Arab | South-Azerbaijani | azb |
TRT | امریکانین خاریجی ایشلر ناظیری مایک پمپئو اؤلکهسینین سعودیه عربیستانی ایله ایستراتژی موناسیبت‌لرینی داوام ائتدیرجگینی سؤیله‌ییب.
پمپئو حکومته یاخین‌لیغی ایله تانینان فوکس نیوز کانالیندا ایستانبول‌داکی سعودیه باش کونسوللوغوندا اؤلدورولن ژورنالیست جمال خاشقجی ایله علاقه‌دار آچیقلاما‌لار وئریب.
"بو جینایته گؤره، مسئولیت داشییان‌لاری مسئول توتاجاغیق و امریکانین سعودیه عربیستانی ایله ایستراتژی علاقه‌لرینی قورویاجاغیق" دئین پمپئو خاریجی ایشلر ناظیرلیگی‌نین جینایتله علاقه‌دار ایشلرینی داوام ائتدیردیگینی سؤیله‌ییب.
پمپئو خاشقجی‌نین اؤلومو ایله علاقه‌لی 16 آدامین ویزا‌لاری‌نین لغو ائدیلدیگینی و ایرانین "گئنیشلنمه سیاست‌لرینه" قارشی امریکا سعودیه عربیستانی آراسینداکی علاقه‌لرین اهمیتینی وورغولاییب.
قئید ائدک کی، امریکا پرزیدنتی دونالد ترامپ سعودیه عربیستانینا تحریم تطبیق ائده بیله جگینی بیان ائدرکن، دیگر طرف‌دن ایسه ایکی طرفلی علاقه‌لری پوزماق ایستمه دیگینی ایفاده ائتمیشدی.
ژورنالیست خاشقچی 2 اکتبردا سعودیه عربیستانی‌نین ایستانبول باش کونسوللوغوندا داها اول‌دن حاضیرلانمیش پلان چرچیوهسینده اؤلدورولموشدو.
| 1,013 | Arab | South-Azerbaijani | azb |
TRT | قازاقیستان اولوسال اقتصاد باخانی تیمور سلیمانوو، بو ایلین ۶ آییندا اؤلکه اقتصادینین یوزده ۴ آرتدیغینی قید ائتدی.
سلیمانوو، باخانلار قورولو توپلانتیسیندا ائتدیگی چیخیشیندا، ۲۰۱۸.جی ایلین ژانویه-ژوئیه دؤورونده ناخالص یورد ایچی گلیر بؤیومه‌سینین یوزده ۴و اولوشدوردوغونو بیلدیرهرک، "تورم باسقیسینین ضعیفله‌مه‌سی، یوکسک یاتیریم فعال‌لیغی و آنا سئکتورلارداکی مثبت دینامیک اقتصادی گلیشمه‌لر بؤیومه‌ده تأثیرلی اولدو" دئدی.
یئنی ایلده تورم نیسبتینین یوزده ۲،۷لرده اولدوغونا دقت چکن سلیمانوو، ایللیک تورم نیسبتینین یوزده ۵،۹ اولدوغونو دیله گتیردی.
سلیمانوو، ۱ آگوست تاریخی اعتباریله قازاقسیتانین اولوسلارآراسی رزرولرینین ۸۷،۷ میلیارد دلارا چاتدیغینی خاطیرلاتدی.
قازاقیستان استاتیستیک کمیته‌سین‌دن وئریلن آچیقلامادا ایسه ژانویه-ژوئیه آیلاریندا صنایع اورتیمینین اؤتن ایلین عینی دؤورونه نیسبتا یوزده ۵،۱ آرتاراق ۱۵ میلیارد ۵۰۴ میلیون تنگه سویه‌لرینه چاتدیغی بیلدیریلدی.
آچیقلامادا، بو ایلین ۶ آییندا نفت اورتیمینین ده گئچن ایلین عینی دؤورونه گؤره یوزده ۷،۵ آرتیشلا ۴۵ میلیون تن اولدوغو بیلدیریلدی.
| 988 | Arab | South-Azerbaijani | azb |
TRT | روسیا ساواش گمیلری قارا دنیزده مانور ائده‌جک.
روسیا ساوونما باخانلیغیندان وئریله‌ن آچیقلامادا، "۲۰دن چوخ ساواش گمی‌سی قارا دنیزده مانور اوچون معین اولونموش بؤلگه‌لره گیرمیشدیر" بیلگیسی وئریلدی.
۲۴ ژانویهده روسیانین ۲۰ ساواش گمیسینین حربی مانورلار اوچون بالتیک دنیزینه گیردیگی آچیقلانمیشدی.
باخانلیقدان ۲۰ ژانویهده یاییملانان آچیقلامادا، روسیا دونانماسینین ژانویه و فوریه آیلاریندا «مسئولیت داشیدیغی» بوتون بؤلگه‌لرده آردیجیل حربی مانورلار گئچیره‌جگی بیلدیریلمیشدی.
| 466 | Arab | South-Azerbaijani | azb |
TRT | بو ایل دونیادا ۵،۳ میلیارد موبایل تلفونون آتیلاجاغی تخمین ائدیلیر.
بی‌بی‌سی‌ده یئر آلان خبره گؤره، اولوسلارآراسی آتیق الکتریک و الکترون تجهیزات (WEEE) فورومو، ۲۰۲۲.جی ایلده ۵،۳ میلیارد جیب تلفونونون گئری دؤنوشدورولمه‌دن زیبیله آتیلاجاغینی تخمین ائدیر.
پالتاریویان و توست چؤره‌گی ماشینلاریندان تبلت بیلگی‌سایارلارا و کۆره‌سل قونوملاندیرما سیستمی (جی‌پی‌اس) جیهازلارینا قدر فرقلی الکتریک و الکترون توُللانتی "داغینین" ۲۰۳۰.جو ایله قدر ایلده ۷۴ میلیون تن آرتاجاغی اؤن گؤرولور.
دابلیوای‌ای‌ای‌دن ماگدالنا شاریتانویچ،
"بو جیهازلار، یئنی الکترونیک جیهازلارین و یا کۆلک توربینلری، الکتریکلی اتومبیل باطریلری و یا گۆنش پنللری کیمی باشقا تجهیزاتین اۆره‌تیمینده ایستیفاده ائدیله‌بیله‌ن بیر چوخ دگر‌لی قایناق تامین ائدیر" دئیرک، گئری دؤنوشومون آز کربونلو توپلوم هدفینه چاتما باخیمیندان اؤنملی اولدوغونو سؤیله‌دی.
| 803 | Arab | South-Azerbaijani | azb |
TRT | تورکیه-نین ایکینجی دفعه گؤندردیگی طبی لوازیمات چاد-ا چاتیب.
یئنی نوع کروناویروسلا موباریزه چرچیوسینده بو اؤلکه‌یه گؤندریلن طبی لوازیماتی داشییان طیارنین چاتدیغی بیلدیریلیب.
میللی مودافعه ناظیرلیگی‌نین توییتر صحیفه سینده کی پایلاشمادا ژوئن آیی نین 18-ده سهر ساعات‌لاریندا آنکارا-دان حرکت ائدن حربی یوک طیارسی‌نین چاد-ا چاتدیغی قئید ائدیلیب.
طبی لوازیمات آراسیندا بیر عاجیل طبی یاردیم ماشینی دا وار.
گؤندریلن باغلاما‌لاری‌نین اوزرینده مو‌لانانین "اومیدسیزلیک‌دن سونرا نئجه اومیدلر وار. قاران‌لیق‌دان سونرا نئجه گونش‌لر وار" سؤزلری یئر آلیب.
تورکیه داها اوول امریکا، اینگیلتره، ایسپانیا، ایتالیا و بالکان اؤلکه لرینه طبی لوازیمات گؤندریب.
| 637 | Arab | South-Azerbaijani | azb |
TRT | آمریکانین میسیسیپی ایالتینده دنیز گوجلرینه عاید اولدوغو ایفاده ائدیلن حربی بیر نقلیات اوچاغی‌نین دوشمه‌سی نتیجهسینده 16 نفر اؤلدو.
میسیسیپی‌نین دلتا بؤلگه‌سین‌دکی سانجه ایله ایلگیلی یئرلی مئدیایا آچیقلاما وئرن لفلور شریفی ریکی بانکس، سی-130 تیپی بیر حربی نقلیات اوچاغی‌نین جکسونون 135 کیلومتر قوزئیینده دوشدوگونو بیلدیردی.
لفلور اداری بؤلگه‌سی عاجل یاردیم مودورو فرد راندل ایسه اوچاغین دوشدوگو بؤلگه‌ده 16 جسدین تاپیلدیغی معلوماتینی پایلاشدی.
میسیسیپی عاجل یاردیم یؤنه‌تیمی آژانسی مودورو لی سمیتسون دا یئرلی مئدیایا وئردیگی آچیقلامادا، اوچاغین جکسونون قوزئیینده لفلور سان فلاویر اداری بؤلگه‌سی سرحدینده کوللوق و بیتکی اؤرتوگو ایله اؤرتولو بیر ساحه‌ده دوشدوگونو ایفاده ائتدی.
دنیز گوجلرینین داها چوخ یانا‌جاق و ملزمه داشیماق اوچون ایستیفاده ائتدیگی سی-130 تیپی اوچاق‌لار، سویوق ساواش دؤورو سی-130 هرکوللارین فرقلی بیر نؤوعو اولاراق پروانه‌لی و 4 موتورلودور.
| 862 | Arab | South-Azerbaijani | azb |
TRT | بلژیک'ده محکمه، دلفینا بوئل آدلی صنعتکارین حاقیندا آتا‌لیق ادعاسی آچدیغی ا بلژیک'ده محکمه، دلفینا بوئل آدلی صنعتکارین حاقیندا آتا‌لیق ادعاسی آچدیغی اؤنجه'کی کرالی ایکینجی آلبرت‌دن دی.ان.آ تستی گتیرمه‌سینی طلب ائدیب.
اؤنجه'کی کرالی ایکینجی آلبرت‌دن دی.ان.آ تستی گتیرمه‌سینی طلب ائدیب.
بروکسل ایکینجی درجه محکمه‌سی، اؤنجه'کی کرال ایکینجی آلبرت'ین 3 آی ایچینده دی.ان.آ تستینی ائتدیرمک مجبوریتینده اولدوغونو، عکس حالدا قانونی اولاراق بوئل'ین آتاسی قبول ائدیله'جگی قراری الدی.
تاختینی 2013ده اوغلو فیلیپ'ه بوراخان 84 یاش‌لی ایکینجی آلبرت، 50 یاش‌لی صنغنتچی بوئل'ین قیزی اولمادیغینی ساوونور. بوئل ایسه تخمینن 10 ایلدیر کی، کرالین آتاسی اولدوغونو ثبوت ائتمک اوچون موختلیف داوا‌لار آچیر.
رسمی وظیفه‌سی اولمایان کئچمیش کرالین محکمه قرارلاری قارشیسیندا توخونولمازلیغی یوخ‌دور.
بلژیک'ده چوخلی موذاکیره اولونان مسئله، ایکینجی آلبرت'ین خانیمی کرالیچه پاولا-نین 1999دا یازدیغی کیتابدا حیات یولداشی‌نین ائولی‌لیک دیشی بیر اوشاغی اولدوغونو ادعا ائتمه‌سی ایله گوندمه گلمیشدی.
| 961 | Arab | South-Azerbaijani | azb |
TRT | تورک تانک‌لاری، ریحان‌لی اوغول‌پینار کندی‌نین یاخینلیغین‌داکی سرحد قاراقولونو گئچدی.
تورک سلاحلی گوجلری جیلوه‌گؤزو سرحد قاپی‌سین‌دان گئچه‌رک ادلب شهرینه گیرمک اوچون اوغول‌پیناردا یئرلشدی.
بیر چوخ تانک و سلاحلی آراج، ریحان‌لی قورشاق‌لی کندی یاخینلیغین‌داکی سرحده گؤندریلدی.
| 276 | Arab | South-Azerbaijani | azb |
TRT | امریکا اوکراینایا علاوه 800 میلیون دو‌لارلیق حربی یاردیم آییریب.
بونو امریکا پرزیدنتی جو بایدن دئییب.
اونون سؤزلرینه گؤره، تکجه بو هفته امریکانین اوکراینایا یئنی تهلوکه‌سیزلیک یاردیمی‌نین عمومی مبلغی 1 میلیارد دو‌لارا چاتیب. سون بیر ایلده ایسه بو میقدار 2 میلیارد دو‌لار اولوب.
بوندان علاوه، امریکا حاکمیتی اوکراینایا علاوه سلاح‌لار، او جمله‌دن هاوا هوجومون‌دان ساوونما سیستم‌لری، تانک علیهینه سیستم‌لر، آتیجی سلاح‌لار و دؤیوش مهمات لاری اؤتورمک نیتینده‌دیر.
سؤزوگئدن تجهیزاتین امریکانین ساوونما ناظیرلیگی طرفیندن بیرباشا اوکراینا اوردوسونا وئریله‌جگی بیلدیریلیب.
| 564 | Arab | South-Azerbaijani | azb |
TRT | پرزیدنت رجب طیب اردوغان، سؤزده ارمنی سویقیریمی ادعا‌لاری موضوعسوندا تورکیه‌نین باشی دیک، آلنی آچیق، اؤزونه اینامی تام اولدوغونو سؤیله‌دی.
اردوغان، ایش زیارتی اوچون اولدوغو آمریکادا، پرزیدنت دونالد ترامپ ایله باش-باشا و هئیت‌لر آراسی گؤروشمه‌لرین آردین‌دان بیرگه مطبوعات کونفرانسی تشکیل ائتدی.
اردوغان بورادا ائتدیگی دانیشمادا، آمریکا نماینده‌لر مجلیسینده 29 اوکتوبردا آلینان (سؤزده سویقیریمی تانیما) قرارین تورک میللتینی اینجیتدیگینی ایفاده ائده‌رک تورکیه‌نین باشی دیک، آلنی آچیق اؤزونه اینامی تام. ارمنی طرفینه، بو موضوعنون اورتاق تاریخ کومیسیونویلا آراشدیریلماسی تکلیفیمیز هله اعتبارلی دئدی.
پرزیدنت، 104 ایل اوّل ساواش شرایطینده کئچن حادثه‌لرین (سؤزده سویقیریم)، قرار وئریجیلری‌نین سیاستچی‌لر دئییل تاریخچی‌لر اولدوغونو سؤیله‌دی. پرزیدنت، سوریه‌دکی بحرانا قالیجی حلّ اوچون آمریکا ایله آنلاشمایا باغلی‌لیق‌لارینی داوام ائتدیردیک‌لرینی ده بیلدیرهرک آمریکانین بو موضوعدا بؤلگه‌ده ان اعتبارلی طرفداشی تورکیه‌دیردئدی. ترامپ ایله تورک میللی امنیتینی تهدید ائدن ترور تشکیلات‌لاری موباریزه‌ده قارشی‌لیق‌لی ایراده بیان ائتدیکلرینی ایفاده ائدن اردوغان، فتح الله‌جی ترور تشکیلاتینین آمریکاداکی وارلیغی‌نین سونا چاتدیریلماسی طلبینی ده تکرارلادی.
اردوغان، اویغون تکلیف وئریلمه‌سی حالیندا، آمریکادن پاتریوت ساتین آلا بیله‌جک‌لرینی ده قئید ائتدی.
پرزیدنت عینی زمان، آمریکا ایله علاقه‌لرده، کؤک‌لو موتتفیق‌لیک باغینا اویغون شکیلده یئنی بیر صحیفه آچماقدا قرارلی اولدوقلارینی وئرمیش‌دیر. آمریکا لیدری دونالد ترامپ ایسه اردوغان سفری سببیله تشککور ائده‌رک، بیرلیکده، سوریه مسئله‌سی، تورکیه‌نین روسیادان ساتین آلدیغی موشک یاوونما سیستمی اس-400لر، تیجارت حجمی‌نین 100 میلیارد دو‌لارا یوکسلدیلمه‌سی باشدا اولماقلا ایکیطرف‌لی علاقه‌لری اله آلدیق‌لاری وئریملی و معجزه بیر گؤروش ائتدیکلرینی سؤیله‌دی.
ترامپ، داعش ایله موباریزه‌دکی امکداش‌لیق اوچون پرزیدنت اردوغان تشککور ائده‌رک، ایکی اؤلکه‌نین موتتفیکلیغی‌نین ناتو و یاخین شرق اوچون اهمیت‌لی بیر گوج اولدوغونو قئید ائتدی.
| 1,857 | Arab | South-Azerbaijani | azb |
TRT | جمهورباشفانی یاردیمچیسی فواد اوختای و دیش ایشلری باخانی مؤولود چاووش‌اوغلو یئنی زلاندا گئده‌جک.
اوختای و چاووش‌اوغلو، پرزیدنت رجب طیب اردوغانین گؤستریشیله بو اؤلکه‌یه گئده‌جک.
اردوغان، یئنی زلاند دؤولت باشقانی پاتسی ردی‌نی تلفنلا آرایاراق کرایست‌چورچ شهریندهکی ۲ مسجیدده ۴۹ نفرین قتله یئتیریلدیگی، ۴۸ نفرین ده یارالاندیغی ترور سالدیریسینی بوتون مسلمانلار آدینا لعنتله‌دیگینی بیلدیردی.
اردوغان تلفن دانیشماسیندا بونلاری قید ائتدی:
"تروریستین آچیقلامیش اولدوغو مانیفست، مضمونو اعتباریله بو ایشین فردی اولاراق ائدیلمیش بیر حرکت اولمادیغینی آچیق شکیلده اورتایا قویور. بونون آرخاسین‌داکی ترور قروپلارینین اورتایا چیخاریلماسی، یئنی زلاندی جدی معنادا راحاتلاداجاق".
پرزیدنت اردوغان، کؤمکچیسی اوختای و خاریجی ایشلر باخانی چاووشوغلونو بیر هیاتله بیرلیکده یئنی زلاندیا گؤندرجگینی بیلدیردی،
"اونلارلا بیرلیکده یئنی یول خریطه‌سینی تعیین ائتمه نقطه‌سین‌ده بیر دگرلندیرمه ائتسه‌نیز مقصده اویغون اولاجاق. اؤزگورلوکلر اؤلکه‌سی یئنی زلاندا کؤلگه دوشورولمه‌سینی ایسته‌میریک" دئدی.
| 970 | Arab | South-Azerbaijani | azb |
TRT | اوکراینانین باش ناظیری دنیس شمیگال رسمی سفر چرچیوهسینده کانادادا‌دیر.
اوکراینانین باش ناظیری دنیس شمیگال کانادانین باش ناظیری جاستین ترودو و باش ناظیرین معاوینی کریستیا فریلند ایله دانیشیقلار آپاراجاغینی بیلدیریب.
"بیز اوکراینانین ماکرو-مالیه و اقتصادی ثابت‌لیگینی گوجلندیرمک اوچون یئنی سندلر و سازیش‌لر حاضیرلاییریق"، - دئیه شمیخال دئییب.
دنیس شمیگال کانادا مدیاسینا وئردیگی آچیقلامادا اوکراینایا حربی یاردیم اوچون کانادا فدرال بودجه‌سیندن آیریلان بودجه‌دن ممنون اولدوغونو وورغولاییب.
| 488 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو آوروپا بیرلیگی‌نین گئنیشلندیرمه و آوروپا قونشولوق سیاستی مسئله لری عذره کمیساری اولیور ورچلیی ایله گؤروشوب.
دیپلوماتیک منبع‌لردن وئریلن معلوماتا گؤره، ناظیر چاووش اوغلو و بیرلیگی‌نین گئنیشلندیرمه و آوروپا قونشولوق سیاستی مسئله لری عذره کمیساری اولیور ورچلیی آراسیندا تلفون دانیشیغی اولوب.
"اورسولا ون در لین" ین رهبرلیک ائتدیگی آوروپا بیرلیگی کمیسیونو نوامبرین 27-ده آوروپا پارلامئنتی‌نین باش مجلیسینده اعتیماد سسی توپلادی و بازار گونو اؤز ایشینه باشلادی.
"ون در لین"ین کمیسیونو 31 اوکتبر 2024-جو ایله ده ک فعالیتلرینی داوام ائتدیرجک.
| 584 | Arab | South-Azerbaijani | azb |
TRT | جونیت چاکیر داها بیر اویونو ایداره ائده جک.
او، آلمانیا - فرانسا یوخلاما موسابیقه سینی ایداره ائده‌جک. اونا باهاتتین دوران و تاریک اونگون کؤمک‌لیک ائده‌جک. دؤردونجو حاکم فونکسیونونو حسین گؤچئک یئرینه یئتیره‌جک.
قئید ائدک کی، آلمانیا - فرانسا گؤروشو نوامبرین 14-ده کئچیریله‌جک. جونیت چاکیر بو گوروشدن 4 گون اول دونیا شامپیوناتی -2018-ین پلی-اوف مرحله‌سی‌نین سوئد - ایتالیا اویونونو ایداره ائده‌جک.
| 397 | Arab | South-Azerbaijani | azb |
TRT | تورکیه-ده سون 24 ساعات عرضینده داها 19 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-نین ساغلیق ناظیری فخرالدین قوجا اؤز توییتر صحیفه‌سینده بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 5 مین 150 نفره چاتیب.
اونون سؤزلرینه گؤره، اؤلکه‌ده 1192 یئنی یولوخما حالی قئیده آلینیب، یولوخان‌لارین عمومی سایی 201 مین 098 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی سون گونده 2 مین 311 نفر اولماقلا 175 مین 422 نفر تشکیل ائدیر.
| 507 | Arab | South-Azerbaijani | azb |
TRT | جمهورباشقانی رجب طیب اردوغان، صادراتین هر آی رکورد قیراراق ۳۰۰ میلیارد دلار حدینه یاخینلاشدیغینی بیلدیردی.
اردوغان، تورکیه ۲۰۲۳ ذیروه‌سی و پول صحبتلرینه گؤندردیگی ویدئو مئساژیندا، دونیانین سون ۳ ایلده سالقین ایله باشلایان، داها سونرا ایسه ایستی چاتیشمالار و بؤلگه‌سل گرگینلیکلرله داها دا مورکبلشن سانجیلی بیر پروسه‌دن گئچدیگینی آنلاتدی.
سون ایللرین ان یوکسک رقملرینه چاتان انرژی، ارزاق و خام ماده قیمتلری ایله بونا باغلی اولاراق اورتایا چیخان اتورم سورونونون دونیا اقتصادینی چتینلیگه آپاردیغینی دئیه‌ن اردوغان، تورکیه‌نین بو چتین دؤنمی نیسبتاً راحات گئچیرن یاشایان اؤلکه‌لردن بیری اولدوغونو دیله گتیردی.
صادراتین هر آی رکورد قیراراق ۳۰۰ میلیارد دلار حدینه یاخینلاشدیغینی قید ائدن جمهورباشقانی:
"آلدیغیمیز تدبیرلرین تأثیری ایله انشاالله گلن ایل باشیندان اعتباراً تورمون بوینونو قیرمیش اولاجاغیق" دئدی.
۲۰۲۳ ایلینی اقتصاد و انرژی ساحه‌لرین‌ده اولدوغو کیمی ساوونما صنایعین‌ده ده بیر چوخ ایلکین یاشاندیغی بیر میلاد یاراتماقدا عزملی اولدوقلارینی ایفاده ائدن اردوغان:
| 966 | Arab | South-Azerbaijani | azb |
TRT | قادین ملی فوتبال تاخیمی، حاضرلیق اویونوندا یارین استونی ایله قارشیلاشاجاق.
تورکیه فوتبال فدراسیونونون استانبولدا حسن دوغان میلی تیملر کمپ و تعلیم تاسیس‌لرین‌ده اوینانیلاجاق قارشیلاشما ساعات ۱۳.۰۰ده باشلایاجاق.
آی-اولدوزلولار، رقیب ایله ۴ آوریل چرشنبه گونو اوینادیغی حاضرلیق اویونونو ۳-۲ قازانمیشدی.
| 299 | Arab | South-Azerbaijani | azb |
TRT | اتریشده فورآرلبرگ ایالتینه باغلی دورنبیرن شهرینده سوسیال ایشلر بیرو مودورونون، بؤلوجو ترور هؤرگوتو پ‌کاکا منسوبو بیر شخص طرفیندن اؤلدورولدویو بیلدیریلدی.
باشدا دؤولت تلویزیونو او.آر.اف اولماق اوزره چوخ ساییدا اولوسال باسین یایین قورولوشو، دورنبیرنده، اؤنجه‌کی گون، ۳۴ یاشین‌دا بیر اینسانین، سوسیال ایشلر مودورو ایله دارتیشدیغی، دارتیشما نتیجهسینده شبهه‌لینین ۴۹ یاش‌لی مأمورو بوغازین‌دان بیچاقلایاراق اؤلدوردویونو بیلدیردی.
خبرلرده، ۲۰۰۹دا چوخ ساییدا سوچا بولاشدیغی اوچون سیغیناجاق وئریلمه‌سی مراجعتی رد ائدیله‌رک سینیردیشی ائدیله‌ن شخصین، ایل باشیندا یاسادیشی یوللارلا اؤلکه‌یه داخیل اولدوغو، ترور هؤرگوتو پ‌کاکا عضوو اولاراق "تورک اوردوسونا قارشی ساواشدیغینی" سؤیله‌یه‌رک، یئنه ده سیغینما طلب ائتدیگی بیلدیریلدی.
شخصین سیغینما مراجعتینین اتریشلی مقاملار طرفیندن قبول ائدیلمه‌سی اوچون مأمورلا دارتیشدیغی، سونرا ایستکلرینی قبول ائتمه‌یه‌ن مأمورو اؤلدوره‌رک حادثه یئرین‌دن قاچدیغی، داها سونرا امنیت گوجلری طرفیندن یاخالاندیغی قید ائدیلدی.
پلیس طرفیندن مطبوعاتا وئریله‌ن آچیقلامادا دا "قاتیلین پشمان اولمادیغی و جینایتی سویوق‌قان‌لی‌لیقلا" تؤرتدیگی بیلدیریلدی.
شخصینن کیم‌لیگی پایلاشیلمادی.
| 1,099 | Arab | South-Azerbaijani | azb |
TRT | آمریکادا گنج و اوستا پیلوت تاپماقدا پروبلم یاشایان هاوا گوجلری، رادیکال بیر قرارلا،امک‌لی پیلوت‌لاری یئنیدن وظیفه‌یه دعوت ائده‌جک.
آمریکا هاوا گوجلرینین جمعی 1.500 پیلوتا احتیاجی اولدوغونو بیلدیرن متخصص‌لر، ان چوخ احتیاجین 1.000 بوش کادر ایله ساواش پیلوت‌لرینا اولدوغونو وورغولادی.
آمریکا ساواش هاوا گوجلرینین سؤزچوسو لی جیمز، یاشانان پروبلمین سببکاری کیمی گنج و تجروبه‌لی پیلوت‌لاری ایشله تامین ائدن اؤزل هاوا یولو شیرکت‌لرینه ایشاره ائتدی.
آمریکا ساواش هاوا گوجلرینین نزدین‌دکی ساواش پیلوتو ساییسینی خاریج‌دکی بازا‌لاردا خیدمت ائدن‌لر ده داخیل اولماقلا 3.500-ه چیخارماسی لازیم اولدوغو بیلدیریلیر.
| 603 | Arab | South-Azerbaijani | azb |
TRT | آذربایجان-دا یئنی نوع کوروناویروس (کووید-19) انفکسیونونا سون گونده 1889 یولوخما فاکتی قئیده آلینیب، 2537 نفر معالیجه اولونا‌راق ساغالیب.
ناظیرلر کابینه‌سی یانیندا اوپراتیو قرارگاهدان وئریلن معلوماتا گؤره، آنالیز نمونه‌لری مثبت چیخان 25 نفر وفات ائدیب.
ایندییه‌دک اؤلکه‌ده عمومی‌لیکده 573 مین 974 نفرین کوروناویروس انفکسیونونا یولوخماسی فاکتی معین ائدیلیب، اونلاردان 538 مین 211 نفر معالیجه اولونا‌راق ساغالیب، 7624 نفر وفات ائدیب. آکتیو خسته سایی 28 مین 139 نفردیر.
سون گونده یئنی یولوخما حال‌لاری‌نین معینلشدیریلمه‌سی ایله علاقه‌دار 11 مین 740، بو گونه قدر ایسه عمومی‌لیکده 5 میلیون 443 مین 180 تست ایجرا اولونوب.
نوامبرین 21-ده آذربایجان-دا 25مین 256 نفر یئنی نوع کوروناویروس انفکسیونو علیهینه واکسیناسیون اولونوب.
گون عرضینده بیرینجی مرحله اوزره واکسیناسیون اولونان‌لارین سایی 3509، ایکینجی مرحله اوزره واکسیناسیون اولونان‌لارین سایی 5325 نفر، "بوستر" دوز ایله آشی اولونان‌لارین سایی ایسه 16 مین 422 نفر تشکیل ائدیب.
آذربایجان-دا بو گونه قدر وورولان واکسن‌لرین عمومی سایی 10 میلیون 267 مین 178، بیرینجی مرحله اوزره آشی اولونان‌لارین عمومی سایی 5 میلیون 50 مین 602، ایکینجی مرحله اوزره واکسیناسیون ائدیلن‌لرین سایی 4 میلیون 524 مین 841 نفر، "بوستر" دوز ایله آشی اولونان‌لارین سایی 716 مین 991 نفر تشکیل ائدیر.
| 1,213 | Arab | South-Azerbaijani | azb |
TRT | فیلیسطین-ده ایلک دفعه یئنی نوع کوروناویروسون (کووید-19) هیندوستان-دا اورتایا چیخان "دلتا" واریانتی آشکار ائدیلیب.
ساغلیق ناظیری می الکیله "دلتا" واریانتی‌نین ایشغال آلتینداکی اوردون چایی‌نین باتی ساحلینده ایکی قادیندا آشکارلاندیغینی بیلدیریب.
ناظیر الکیله سؤزوگئدن قادین‌لارین بیرلشمیش عرب امیرلیک‌لریندن یاخین‌لاردا قاییتدیق‌لارینی قئید ائدیب.
"دلتا" واریانین آشکارلاندیغی قادین‌لارلا تماسدا اولان اینسان‌لارین قرنطینه گؤتورولمه‌سی اوچون فعالیت‌لرین باشلادیلدیغینی بیلدیرن کئیلئ مجبوری سبب‌لر استثنا اولماقلا فیلیسطین‌لی‌لردن خاریجه گئتمه‌مه‌لرینی ایسته‌ییب.
| 560 | Arab | South-Azerbaijani | azb |
TRT | تورکیه‌نین سییرت بؤلگه‌سی‌نین شیروان قصبه‌سین‌دکی معدن‌ده نوامبرین 17-ده باش وئرن فاجعه‌ده تورپاق آلتیندا قالان ایشچی‌لر اوچون باشلانیلان قورتارما عملیاتی فاصیله‌سیز داوام ائدیر.
ایش ماشین‌لاری ایله آپاریلان آختاریشا تخمینن 4 ساعت آرا وئریلمکله، پولیس باش ایداره‌سی اویوشدوروجو ایله موباریزه شعبه‌سی، ژاندارما باش قوموتاتلیغی، طبیعی فلاکت‌لر آراما قورتارما تابور قوموتانلیغی و آفاد-آ عاید 15 خصوصی تعلیم گؤرموش ایت‌لرین کمکی ایله داغینتی‌لارین اولدوغو بؤلگه‌ده آختاریش آپاریلدی.
قورتارما ایشلری نتیجهسینده تورپاق آلتیندا قالان بیر مدنچی‌نین ده جسدی تاپیلدی.
قئید ائدک کی، تورپاق آلتیندان داها اول 7 معدنچی‌نین جسدی چیخاریلیب.
| 628 | Arab | South-Azerbaijani | azb |
TRT | یونانیستانین پایتاختی آتن-ده حکومتین اقتصادی سیاست‌لری و "کمر سیخما" تدبیرلرینه قارشی اعتراض میتینگی کئچیریلدی.
یونانیستان دؤولت ایشچی‌لری فدراسیونو (ADEDY) و موباریزچی فهله جبههسینین (PAME) سندیکاسینین چاغیریشی ایله توپ‌لاشان مینه قدر ایشچی و مامور پارلامئنته دوغرو یوروش ائتدی‌لر.
مجلیسده مامورلارین دیرلندیریلمه‌سی ایله باغلی قانون لاییحه‌سینه اعتراض ائدن نوماییشچی‌لر حکومته قارشی شعارلار سسلندیردی‌لر، حکومتین "قورتارما پاکتی"ندکی تنظیم لمه‌لره و ایشدن چیخاریلما‌لارا قارشی "مکتب، خسته‌خانا، بلدیه، ایندی ده ایش" یازیلی پلاکات‌لار قالدیردی‌لار.
قئید ائدک کی، یونانیستان و وام وئرنلر آراسیندا یئنی وام لار ایله باغلی اوچونجو موذاکیره‌لره حاضیرلیق دانیشیق‌لاری کئچن هفته هئیت‌لر سویه‌سینده باشلامیشدی. اولوسلار آراسی پول فوندو (IMF) و آوروپا بیرلیگی تشکیلاتلاریندان عبارت کرئدیتورلار بو پروسه‌سده یونانیستان حکومتین‌دن موختلیف ساحه‌لره عایید یئنی تنظیم لمه‌لر گؤزلییرل‌لر.
| 879 | Arab | South-Azerbaijani | azb |
TRT | چین خاریجی ایشلر ناظیری وانگ یی‌دن، هونگ کونگ قیمتلندیرمه‌سی
چین خاریجی ایشلر ناظیری وانگ یی، هونگ کونگدا نه اولورسا اولسون چین تورپاق‌لاری‌نین پارچاسی اولماغا داوام ائدجگینی سؤیله‌دی.
خاریجی ایشلر ناظیری وانگ، جی-20 خاریجی ایشلر ناظیرلری ییغینجاغی اوچون گئتدیگی ژاپونیادا ژورنالیست‌لرین سوال‌لارینی جوابلادی.
وانگ، ژورنالیست‌لرین هونگ کونگدا بازار گونو ائدیلن سئچیم‌لرده موخالیفتین قازانماسی حاقیندا نه دوشوندوگونون سوروشولماسی اوزرینه، هونگ کونگدا نه اولورسا اولسون چین تورپاق‌لاری‌نین پارچاسی اولماغا داوام ائده‌جک. ایفاده‌سینی ایستیفاده ائتدی.
خاریجی ایشلر ناظیری، ژوئن باشیندان بو یانا داوام ائدن و سون هفته‌لرده پولیس ایله گؤستریچیلر آراسیندا چاتیشما‌لارا و شیدت حادثه‌لرینه ساغلیق اولان اعتراضلارلا علاقه‌دار سوالا دا، هونگ کونگ یوخ‌دور ائتمه‌یه و یا ثابت‌لیگینه و ریفاهینا ضرر وئرمه‌یه ایستیقامت‌لی بوتون تلاشلار اوغورسوز اولاجاق . سؤزلریله جواب وئردی.
چینین هونگ کونگ اؤزل ایداری بؤلگه‌سینده آیلاردیر داوام ائدن اعتراضلارین کؤلگه‌سینده دونن ائدیلن یئرلی سئچیمده دموکراسی مودافیچی‌لری، پکین یان‌لی‌لارینا قارشی اوستونلوک تامین ائده‌رک بلدیه مجلیس عضو‌لوگو صندللری‌نین چوخونو قازاندی.
هونگ کونگ رهبرلیگی، شوبهه‌لی‌لرین چین آنا قاراسی، چینین ماکاو اؤزل ایداری بؤلگه‌سی و تایوانآ قایتاریلماسینی آسان‌لاش‌دیران قانون لاییحه‌سینی 3 آوریل‌دا پارلامنته تقدیم ائتمیشدی.
لاییحه‌نین، هونگ کونگ‌ون آوتونوم ایداره ائتمه قورولوشو و محکمه موستقیل‌لیگینی زده‌له‌یه‌رک شهری، چین مرکزی رهبرلیگینین گودومونه سوکاجاغینی دوشونن موخالیفت، ژوئن باشیندا شهرده بؤیوک کوتلوی اعتراضلار باشلاتمیشدی.
| 1,489 | Arab | South-Azerbaijani | azb |
TRT | اینگیلتره باش ناظیری ترزا می‌دن "وظیفه‌مین باشیندایام" مئساژی گلدی.
اینگیلتره باش ناظری ترزا می آرا‌لاریندا برگزیت مسئله‌لری عذره ناظیرین ده اولدوغو 4 ناظیرین ایستعفاسیندان سونرا مطبوعات کنفرانسی کئچیردی.
می باره‌سینده اعتیمادسیزلیق سس وئرمه‌سی کئچیریلمه‌سی حالیندا نه ائدجگی ایله باغلی سوالا بئله جاواب وئردی: "باش ناظیر کیمی منیم وظیفه‌م رفرندومدا ایفاده اولونان خالقین ایراده‌سینی حیاتا کئچیرمک‌دیر. بو ایشی سونا قدر آپاراجاغام".
ترزا می ایستعفا‌لاردان کدرلندیگینی، لاکین بو موقاویله‌نین دوغرولوغونا ایناندیغینی وورغولادی.
دیگر طرف‌دن محافظه کار پارتیسیندن اولان یاکوب ریس موگ (Jacob Rees-Mogg) می ین آوروپا بیرلیگی ایله باغلادیغی برگزیت موقاویله‌سینی اساس گؤستره‌رک اعتیمادسیزلیق سس وئرمه‌سی‌نین کئچیریلمه‌سینی تکلیف ائتدی.
محافظه کار پارتیسی‌نین نیظامنامه‌سینه گؤره 48 میللت وکیلی مراجعت ائدرسه، قروپدا اعتیمادسیزلیق سس وئرمه‌سی کئچیریله بیلر.
قئید ائدک کی، اینگیلتره‌ده باش ناظیری ترزا می‌ین رهبرلیک ائتدیگی ناظیرلر کابینه‌سی برگزیت موقاویله‌سینی تصدیق ائتدیک‌دن سونرا دونن برگزیت مسئله‌لری عذره ناظیر دومینیک راب، قوزیی ایرلاندیا ایشلری عذره ناظیری، ایش امکلیلیک ناظیری ایستعفا وئریب‌لر.
| 1,095 | Arab | South-Azerbaijani | azb |
TRT | آلمانیانین خاریجی ایشلر ناظیری هایکو ماس آوروپا بیرلیگی‌نین تورکیه ایله دیالوقو داوام ائتدیرمه‌سی‌نین واجیب اولدوغونو دوشوندوک‌لرینی سؤیله‌ییب.
ماس بلژیک-ین پایتاختی بروکسل-ده کئچیریلن آوروپا بیرلیگی خاریجی ایشلر ناظیرلری توپلانتی‌سیندان سونرا وئردیگی آچیقلامادا "پرینسیپ اولاراق آوروپا بیرلیگی-نین تورکیه ایله دیالوقا داوام ائتمه‌سی لازیم اولدوغونو دوشونوروک. آلمانیا اولاراق یونانیستان و گونئی قیبریس روم ایداره‌سی ایله تورکیه آراسیندا راضی‌لیق اولماسی‌نین یول‌لارینی آختاردیق، آنجاق بوندا اوغورلو اولونمادی" دئییب.
ماس تورکیه مؤوضوع سونون آوروپا بیرلیگینه عضو اؤلکه‌لرین لیدرلری‌نین ذیروه ییغینجاغیندا موذاکیره ائدیله جگینی دیله گتیریب.
| 642 | Arab | South-Azerbaijani | azb |
TRT | تورکیه-ده سون 24 ساعات عرضینده داها 95 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز تویتر صحیفه‌سینده تورکیه-نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 2 مین 900 نفره چاتیب.
اونون سؤزلرینه گؤره، اؤلکه‌ده 2 مین131 یئنی یولوخما حالی قئیده آلینیب، یولوخان‌لارین عمومی سایی 112 مین 261 نفره چاتیب.
ناظیر علاوه ائدیب کی، اؤتن گون عرضینده 4 651 نفر ساغالیب، ساغالان‌لارین عمومی سایی 33 مین 791 نفر تشکیل ائدیر.
| 489 | Arab | South-Azerbaijani | azb |
TRT | آرتوین ده، جمهوریت خالق پارتیسی باشقانی کمال کیلیچداروغلونو دا ایچینده اولدوغو کونوویا، بؤلوچو ترور تشکیلاتی پ.ک.ک منسوبلارینجا آچیلان آتشده بیر عسگر شهید اولدو.
کونوویو قوروماقلا وظیفه‌لی ژاندارما واسطه‌سین‌دن سالدیری آنیندا جواب وئریلمه‌سی اوزرینه چاتیشمادا 2 عسگر ده یارالانیب.
تورکیه بؤیوک میللت مجلیسینین صدری ایسماعیل قهرمان، جمهوریت خالق پارتیسی لیدری کیلیچداروغلونا تلفون ائده رک. یاشانان چاتیشمایلا علاقه‌دار معلومات آلان قهرمان، کئچمیش اولسون سؤیله دی.
تورکیه پرزیدنتی رجب طیب اردوغان دا، حادثه ایله باغلی اولاراق کیلیچداروغلونا تلفون ائده رک، کئچمیش اولسون دیلک‌لرینی چاتدیردی.
باش ناظیر بینا‌لی ییل‌دیریم ایسه کیلیچداروغلونون کونوویونا یؤنلیک سالدیریلا باغلی اولاراق بیر آچیقلاما وئردی.
ییل‌دیریم، آچیقلاماداسیندا؛
' آنا موخالیفت پارتیاسی جمهوریت خالق پارتیاسی باشقانی حؤرمت‌لی کمال کیلیچداروغلونو کونوویونون آرتویندئ اوغرادیغی سلاحلی سالدیری، اؤلکه‌میزین دئموکراتیک ثابت‌لیگینه و جمعیتین حضورونا ائدیلمیش آلچاق بیر تروریست سالدیری‌دور. سالدیریو نیفرتله لنتلییرم ' ایفاده‌لرینی ایستیفاده ائتدی.
باش ناظیر بینا‌لی ییل‌دیریم،
"تورکیه‌نین بوتؤو‌لوگونه، دیرلیک و نیظامیمیزا گمین/ پوسو قوران ترورچولارلا اونلاری سوی-قصده عزم ائتدیرن گئری پلان‌داکی آلچاق‌لار، هئچ بیر زامان تورکیه‌نین بیرلیگینه ضرر وئره بیلمه‌یه‌جک، عمل‌لرینه قاووشامایاجاق و لاییق اولدوق‌لاری جزایا شوپهه‌سیز آلا‌جاق‌لار." دئدی.
پرزیدنت سؤزچوسو ایبراهیم قالین، اجتماعی مئدیا حسابیندان ائتدیگی آچیقامادا،
"جمهوریت خالق پارتیسی باشقانی حؤرمت‌لی کیلیچداروغلونا ائدیلن سالدیرینی شیدتله لعنتلییرم. بؤیوک کئچمیش اولسون. شهید اولان عسگریمیزی رحمت دیلییرم. "دئدی.
باش ناظیر کؤمکچیسی نومان کورتولموش، سالدیری سببیله کیلیچداروغلو و جمهوریت خالق پارتیسی-نین کئچمیش اولسون دیلهدی. قورتولموش، اجتماعی پایلاشما سایتی حسابیندان،
"جمهوریت خالق پارتیسی باشقانی حؤرمت‌لی کمال کیلیچداروغلو کونوویونون کئچید یولوندا میدانا گلن سالدیرینی لعنتلییرم." پایلاشماسیائتدی.
حادثه‌یه باغلی آچیقلاما وئرن ایچ ایشلر ناظیری افکان آلا ایسه، سالدیرینین بؤلوچو ترور تشکیلاتی پ.ک.ک منسوبلارینجا رئاللاشدیریلدیغینی، سؤیله‌دی.
آلا، تروریستلره یؤنلیک عملیات باشلادیلدیغی معلوماتینی ده پایلاشا‌راق،
"بو ایشی ائدن آلچاق‌لار توتولا‌جاق" دئدی.
سالدیریلا علاقه‌دار بیر آچیقلامادا خاریجی ایشلر ناظیری مولوت چاووشوغلون‌دان گلدی.
خاریجی ایشلر ناظیری چاووشوغلو،
"بو خائین کوتاتلاشین‌دان سونرا تورکیه‌دکی جدول‌دن ناراحات اولان‌لار وار. کودتاچی‌لارین دا بو آندا تورکیه نی هدف آلان ترورچولارین ده مقصدی بو بیرلیک برابرلیگی پوزماق. سببی نه اولورسا اولسون کیلیچداروغلونو کونوویونا ائدیلن بو سالدیرینی شیدتله قیناییریق، لعنتلیریک. نه ترورا قارشی دیک دوروشونو گؤسترن سیاسی پارتیلریمیز نه ده بیزلر توتوموموزو دییشدیرمیین و بون‌لارلا موباریزه‌میزی داوام ائتدیرجگیک. " دئدی.
اوروپا بیرلیگی ناظیری و باش مذاکیره چی عمر چلیک ده اجتماعی پایلاشما سایتین‌دان ائتدیگی آچیقلامادا، جمهوریت خالق پارتیسی باشقانی کمال کیلیچداروغلونون کونوویونا ائدیلن سالدیرینی قینادی، کئچمیش اولسون دیلک‌لرینی چاتدیردی.
پولاد، کیلیچداروغلونا ائدیلن سالدیرینین بوتون سیاست تشکیلاتینا ائدیلمیش ساییلدیغینی وورغولاییب.
میلیتچی حرکت پارتیسی باشقانی دولت باغچه‌لی، کونوویو سیلاح‌لی سالدیرییا اوغرایان جمهوریت خالق پارتیسی باشقانی کمال کیلیچداروغلو ایله تلفوندا گؤروشه‌رک "کئچمیش اولسون" دیلک‌لرینی چاتدیردی.
بعضی تلویزیون کانال‌لارینا تلفونلا باغلانان کیلیچداروغلو دا، اؤزونون و اونونلا بیرلیکده اولان‌لارین ساغلام‌لیق وضعیتی‌نین یاخشی اولدوغونو قید ائتدی.
جمهوریت خالق پارتیسی قروپ باشقان وکیلی اؤزگور ایسه نه اولورسا اولسون دموکراتیک نیظامی ساوونماغا داوام ائده‌جک‌لری آچیقلاماسینی ائتدی.
| 3,389 | Arab | South-Azerbaijani | azb |
TRT | تورکیه، نازی رژیمی و ایشبیرلیک‌چیلری طرفیندن سیستماتیک شکیلده قتله یئتیریله‌ن یهودیلر، قاراچیلار، علیللری ایله هدف آلینان آزینلیق و قروپلارا منسوب میلیونلارجا اینسانین سایغییلا یاد ائدیلدیگینی بیلدیردی.
خاریجی ایشلر باخانلیغیندان «اولوسلارآراسی هولوکاستی آنما گونو» موناسیبتی ایله وئریله‌ن یازیلی آچیقلامادا، عثمانلی امپراتورلوغو و تورکیه‌نین، تاریخ بویونجا دونیانین مختلیف یئرلرینده ظلمه معروض قالان یهودیلر ده داخیل میلیونلارجا انسانین سیغیندیغی گوونلی بیر سیغیناجاق اولدوغو بیلدیریلرک، ایکینجی دونیا ساواشی سیراسیندا دا نازیلردن قاچان بیر چوخ یهودییه قوجاق آچیلدیغی وورغولاندی.
آچیقلامادا، بو پروسه‌ده ضررچکه‌نلره تورک دیپلوماتلارین یاردیم الی اوزاتدیغی خاطیرلادیلاراق، «بو دؤنمده، چوخ ساییدا یهودی توپلاما دوشرگه‌لرینه گؤندریلمک‌دن تورک حکومتینین عزمی و تورک دیپلوماتلارینین انسان اۆستو چابالاری سایهسینده قورتولموشدور. ضرر چکه‌نلره یاردیم الی اوزادان دیپلوماتلاریمیزین خاطره‌سینی ده بو وسیله ایله یاد ائدیریک» ایفادهلرینه یئر وئریلدی.
هولوکاست قوربانلارینین بو ایل کووید-۱۹ سببیله آنلاین اولاراق تشکیل ائدیلن مراسیمله آنیلاجاغی بیلدیریلن آچیقلامادا بئله داوام ائدیلدی:
«تورکیه؛ آنتی‌سمیتیزمه، خارجی دوشمنلیگینه، عیرقچی‌لیغا، اسلام قارشیدلیغینا و هر چئشید خوش‌گؤروسورلوگه قارشی سرگیله‌دیگی باریشماز توتومونا داوام ائتمکده و نیفرته اساسلی سؤیلم و سوچلارلا مباریزه‌یه اولوسلارآراسی امکداشلیغا قاتقی وئرمکده‌دیر».
| 1,321 | Arab | South-Azerbaijani | azb |
TRT | تورکیه سلاحلی قوه‌لری‌نین باش قرارگاه رئیسی خلوصی آکار بروکسل-ده کی ناتو حربی کومیته باش قرارگاه رئیس‌لری‌نین ایجلاسی چرچیوهسینده امریکالی همکاری جوزف دانفورد ایله گؤروشدو.
باش قرارگاه رئیس‌‌لیگی‌نین اینترنت سایتیندا یئر توتان معلوماتا اساساً، ژنرال خلوصی آکار دونن بروکسل-ده کئچیریلن ناتو حربی کومیته باش قرارگاه رئیس‌لری‌نین ایجلاسیندا ایشتیراک ائتدی.
ایجلاسدا آوروپانین گونئی - دوغو قانادین‌داکی تهلوکه‌سیزلیک و ثابت‌لیک، افغانیستاندا ایجرا ائدیلن قطعیتلی دستک میسیونو، ناتونون نظارتله باغلی فعالیت‌لری، اوکراینا و گورجوستان‌داکی وضعیت ایله عراق-دا ایجرا ائدیلن کوالیسیون عملیاتینا دایر موضوع لار موذاکیره اولوندو.
آکار ایجلاس چرچیوهسینده امریکانین آوروپا قوه‌لر قوموتانی ژنرال کورتیس م. ایسکارپارروتی ایله یاناشی اوکراینا، یونانیستان، امریکا، ایسپانیا و آلمانیانین باش قرارگاه رئیس‌لریله ایکی طرفلی گؤروش‌لر کئچیردی.
ژنرال خلوصی آکار امریکالی همکاری ایله تورکیه سلاحلی قوه‌لری‌نین یاخین‌لاشان آفرین عملیاتین‌دان اول سوریه-ده کی سون وضعیت و بولگه سل تهلوکه‌سیزلیک پروبلئم‌لرینی اطراف‌لی شکیلده موذاکیره ائتدی.
| 1,015 | Arab | South-Azerbaijani | azb |
TRT | بو گون یوفا شامپیونلار لیگینده پلی-اوف مرحله‌سینه ایستارت وئریلیب.
ایلک اویون گونونده 3 قارشیلاشما کئچیریلیب.
تورنیردکی یگانه تمثیلچیمیز "ترابزونسپور" دانیمارکادا "کپنهاگن"له اوز-اوزه گلیب. اوچ گل ون قئیده آلیندیغی ماتچ ترابزون‌لولارین مغلوبیتی ایله بیتیب.
کرواسی-نین "دینامو زاگرب" تیمی نروژ-ده "بودیو گلیمت"ین قوناغی اولوب. زاگرب تمثیلچی‌سی گؤروشدن 0:1 حساب‌لی یئنی‌لگی ایله آیریلیب.
قئید ائدک کی، پلی-اوف مرحله‌سی‌نین دیگر 3 اویونو آوقوستوندا 17-ده اولاجاق. آذربایجان شامپیونو "قاراباغ" باکی-دا چکیانین "ویکتوریا پلزن" تیمینی قبول ائده‌جک.
یوفا شامپیونلار لیگی
پلی-اوف مرحله‌سی، ایلک اویون‌لار
16 آوقوست
"بودیو گلیمت" (نروژ) - "دینامو" (زاگرب، کرواسی) 0:1
"کپنهاگن" (دانیمارکا) - "ترابزونسپور" (تورکیه) 1:2
"رنجرز" (اسکاتلند) – آیندهون (هولاندیا) 2:2
| 757 | Arab | South-Azerbaijani | azb |
TRT | جمهورباشقانی رجب طیب اردوغان قوزئی قیبریس تورک جمهوریتینین ۳۹.جو قورولوش ایل دؤنومونو تبریک ائتدی.
اردوغان سوسیال مئدیا حسابیندان پایلاشدیغی مئساژدا بونلاری قید ائتدی:
"قوزئی قیبریس تورک جمهوریتینین ۳۹.جو قورولوش ایل دؤنومونو تبریک ائدیر، گله‌جگیمیز و مستقیللیگمیز اوچون موباریزه آپاران بوتون شهیدلریمیزی و غازیلریمیزی رحمت و مینتدارلیقلا یاد ائدیره‌م. تورکیه، قوزئی قیبریس تورک جمهوریتی و قیبریس‌لی تورک قارداشلاریمیزین یانیندا اولماغا داوام ائد‌جک".
| 453 | Arab | South-Azerbaijani | azb |
TRT | سوئیسلی ژورنالیست کورت پلدا بؤلوجو ترور هؤرگوتو پ‌کاکا/کاج‌کانین اؤلکه‌ده‌کی تشکیلاتیندا یئر آلان ۶ نفرین خیرچیلیکله سوچلادیغی بیر پیتزاچییا ائتدیکلری ایشگنجه‌لری یازدی.
باشکند برن‌ده فعالیت گؤستره‌ن «برنر زایتونگ» قزئتینین امکداشی ژورنالیست پلدا "بیل‌ده پیتزاچی آنباریندا ایشگنجه» باشلیق‌لی خبرینده سوئیس مقاملارینین ایله پ‌کاکا ایله ایلیشکیلرینه ده توخوندو.
سوئیسلی ژورنالیستین سؤزلرینه گؤره، آدی آیدین ک. اولاراق دییشدیریله‌ن و رستوران‌دا پیتزاچی اولاراق ایشله‌یه‌ن ایشگنجه قوربانی، ۶ پ‌کاکا تروریست طرفیندن ۶ ساعات‌دان چوخ سؤزده هؤرگوت آدینا سورغوبا چکیلدی و اؤلومله تهدید ائدیلدی.
بو مؤوضوع ایله باغلی ساوچینین حاضیرلادیغی ادعانامه‌ده ۶ پ‌کاکالینین، ۲۰۱۹ می آییندا بیر رستورانین آنباریندا، آیدین ک.یه قارشی "وحشیجه رفتار"، "ایشگنجه"، "مجبوری اعتراف" و "دؤیمه" کیمی سوچلار تؤرتدیگینه یئر وئردی.
بوتون بونلارا سببی ایسه آیدین ک.نین تورکیه‌ده توتوقلانان پ‌کاکا منسوبو بیر رستوران صاحبینی آیدین ک.نین امنیت گوجلرینه بیلدیردیگی ادعاسی ایدی. آنجاق آیدین ک. اونا قارشی ایر‌لی سوروله‌ن اتهاملاری رد ائتدی.
ساوچیلیق ادعانامه‌سین‌ده، پ‌کاکالی شبهه‌لیلرین آیدین ک.نی پیتزاچینین سویودوجو آنباریندا ایکی دفعه تخمیناً ۱۰ دقیقه توتدوغونو، اونا دفعه‌لرله "بوتون سوموکلرینی قیراجاقلاری، پارچالایاجاقلاری، گلن گونه قدر دوندوروجودا قویاجاقلاری" تهدیدی ائتدیکلری، اونا اوشاقلارینین شکیللرینی گؤستره‌رک اونلارا ضرر وئرمکله قورخوتدوقلاری یئر آلدی.
ژورنالیست پلدا ایشگنجه‌ده ایشتیراک ائدن ۶ نفردن دؤردونون محاکیمه اولوندوغونو، ایکیسینی ایسه اؤلکه‌دن قاچدیغینی بیلدیردی.
| 1,457 | Arab | South-Azerbaijani | azb |
TRT | بورسا ایستانبول 100 اندکسی، گونه 77 مین 405 پوئندن باشلادی.
ایستانبول بورسو، دوننی 215 پوئن دوشوش ایله تاماملادی.
سهملر گونلوک اورتالاما یوزده صفیر ویرگول 28 دگر ایتیردی.
سربست بازاردا آمریکا دلاری 3 لیرا 51 قوروش، یورو ایسه 3 لیره 68 قوروشدان ایشلم گؤردو.
اولوسلارآراسی بازارلاردا قیزیلین اونس قیمتی ایسه مین 131 د‌لاردیر.
کاپالیچارشیدا جمهوریت قیزیلی 856 لیره‌دن ساتیلیر.
| 376 | Arab | South-Azerbaijani | azb |
TRT | جمهورباشقانی رجب طیب اردوغان دونن نوروژ‌دکی ناتو مانوروندا باش وئرن قالماقال اوزرینه، اورادا وظیفه‌لی تورک عسگرلری‌نین چکیلدیگینی آچیقلادی.
گئنیشلندیریلمیش ائل باشقان‌لاری توپلانتیسیندا چیخیش ائدن اردوغان،
"دونن نوروژده بیر دوروم اولدو. نوروژده دوشمن تابلوسو دئیه بیر تابلو قویموش‌لار. بو تابلودا آتاتورکون رسمی و بیر طرفده ده منیم آدیم وار. هدفده بونلار. بو خبر گلینجه باش قرارگاه باشقانیمیز و آوروپا بیرلیگیندن سوروملو باخانیمیز، بیزی آرادی‌لار. بئله بیر وضعیت وار. بو ناتو دا ناتو مانورو. 40 عسگریمیز وار، بیز ایندی بو عسگریمیزی چکمه قراری وئردیک، چکیریک دئدی‌لر" دئیه دانیشدی.
اؤزونون ده، هئچ دورمایین . او هدف‌لر قالدیریلسا داهی، 40 عسگریمیزی سرعتله اورا‌دان چکین تاپشیریغی وئردیگینی بیلدیرن اردوغان،
"بئله بیر اتفاق، بئله بیر متفیق‌لیک اولماز" دئدی.
| 758 | Arab | South-Azerbaijani | azb |
TRT | روسیا پرزیدنتی ولادیمیر پوتین، ژاپون ایله بیر باریش راضیلاشماسینا گلمک اوچون چوخ چابا صرف ائدیلدیگینی بیلدیریب.
ولادیمیر پوتین، ژاپونون باش ناظیری شینزو آبه ایله پیتاخت موسکوادا کئچیردیگی و 3 ساعتی آشان گؤروشمه‌دن سونرا مطبوعات نماینده‌لرینه بیانات‌لار وئردی.
آبه ایله مثبت بیر گؤروشمه رئاللاشدیردیق‌لارینی بیلدیرن پوتین،
" گؤروشمه‌میزده طبیعی اولاراق بیر باریش آنلاشما‌سی‌نین ایمضالانماسینی موذاکیره ائتدیک. بو باره‌ده بو گون چوخ زامان صرف ائتدیک." دئیه دانیشدی.
روسیانین ژاپون ایله باریش آنلاشما‌سی‌نین ایمضالانماسینا ماراق گؤستردیگینی بیلدیرن پوتین،
" اولکه‌لریمیز آراسیندا بیر باریش راضیلاشماسینا گلمک اوچون چوخ چابا صرف ائتدیلیر. بورادا مقصد، خالق‌لاریمیزین دا دستک وئرجگی روسیا و ژاپون آراسینداکی علاقه‌لری داها دا اینکیشاف ائتدیره‌جک راضیلیغا گلمک." ایفاده‌لرینی ایستیفاده ائتدی.
آبه ایله نوامبر آییندا سینگاپوردا گؤروشمه کئچیردیک‌لرینی خاطیرلا‌دان پوتین،
" بو گؤروشمه‌ده ژاپون و سووئت بیرلیگی‌نین 1956دا ایمضالادیغی بیاننامه اساس ساحه بیر باریش سازیشی اوچون دانیشیقلارا داوام ائتمگی قرارا آلمیشدیق. بو گون کئچیردیگیمیز گؤروشمه‌ده ده روسیا اولاراق بونا اولوملو باخدیغیمیزی تصدیق ائتدیک." قیمتلندیرمه‌سینده اولوب.
ژاپون باش ناظیری آبه ایسه روسیا ایله کوریل آدا‌لارین‌داکی بیرگه ایقتیصادی فعالیتین گوجلندیریله‌جگینی ایفاده ائده‌رک،
"آیریجا اؤلکه‌لریمیز آراسیندا نیظامی ساحه‌دکی امکداشلیغینی ده اینکیشاف ائتدیرجگیک. ژاپون و سووئت بیرلیگی‌نین 1956دا ایمضالادیغی بیاننامه اساس ساحه بیر باریش سازیشی اوچون موذاکیره‌لری سرعتلن‌دیره‌رک داوام ائدجگیک. بو باره‌ده فوریه آییندا ناظیرلر سویه‌سینده گؤروشمه‌لریمیز اولاجاق." شکلینده دانیشدی.
کوریل آدا‌لاری پروبلمی
روسیا و ژاپون، ایکینجی دونیا ساواشی‌نین آردین‌دان روس‌لارین کوریل آدا‌لاری، ژاپونون ایسه شمال اراضی‌لری آدلاندیردیغی تورپاق پارچاسی موضوعسون‌داکی اویغونسوزلوق سببیله رسمی باریش آنلاشماسی ایمضالامادی.
سووئت بیرلیگی، 1949دا ایشغال ائتدیگی، آدا‌لاردا یاشایان بوتون ژاپون وطنداش‌لارینی دپورت ائتمیشدی.
باریش آنلاشماه‌سی‌نین ایمضالانماسی اوچون ایلک اولاراق 2014-جی ایلین اوّلینده کئچیریلن موذاکیره‌لر ایسه اوکراین بحرانی سببی ایله دوندورولموشدو.
سؤز قونوسو بؤلگه، ساکیت اوقیانوسوندا یئرلشن ایتوروپ، کوناشیری، شیکوتان و هابومای آدالاریندان عبارت‌دیر.
| 2,114 | Arab | South-Azerbaijani | azb |
TRT | ایرانین کرمان ایالتینده کؤمور معد‌نینده باش وئره‌ن چؤکمه نتیجهسینده ۲ نفر حیاتینی ایتیردی، ۳ نفر ایسه یارالاندی.
کرمان چالیشما و سوسیال رفاه باش مودورو هوشیار احمدی، حادثه ایله باغلی ایران رسمی خبر آژانسی ایرنایا دانیشدی.
احمدی،
"کرمان ایالتینین کوهبنان شهریندهکی کؤمور معد‌نینده اؤتن گئجه باش وئره‌ن چؤکمه‌ده ایکی ایشچی حیاتینی ایتیردی" دئدی.
کرمان قیزیل آی جمعیتی باشقان یاردیمچیسی محمد امیرخانی، چؤکمه نتیجهسینده ۳ ایشچینین یارالاندیغینی، ۲ ایشچینین آختارما-قورتارما ایشلرینین داوام ائتدیگینی بیلدیردی.
| 509 | Arab | South-Azerbaijani | azb |
TRT | یوفا آورپو لیگینده دؤردده‌بیر فینال ایلک اویونلاری دونن آخشام اوینانارکن، گئجه‌یه ۱۹ یاش‌لی ژوآئو فلیکس دامغا ووردو.
بنفیکانین آینتراخت فرانکفورتو ۴-۲ مغلوب ائتدیگی اویوندا ۳ گل و ۱ گل پاسی وئرن ۱۹ یاش‌لی ژوآئو فلیکس، یوفا آوروپا لیگی تاریخین‌ده هت تریک ائدن ان گنج فوتبال‌چی اولدو.
اوچونجو گلون‌دان سونرا دویغو دولو آنلار یاشایان فلیکس گؤز یاشلارینی ساخلایا بیلمه‌دی.
بو مؤوسوم بنفیکانین گالاتاسارایا قارشی اوینادیغی اویونلاردا دا اوینایان ژوآئو فلیکس ۱۰نوامبر، ۱۹۹۹.جی ایل دوغوملودور.
رژیا کیمی بیر مؤوسوم گئچیره‌ن فلیکس، چیخدیغی ۳۵ رسمی اویوندا ۱۵ گل و ۵ گل پاسینا ایمضا آتدی.
| 585 | Arab | South-Azerbaijani | azb |
TRT | چین جنوبی کره و شیما‌لی کره-نین گلن آی پپونگ یانگ-دا لیدرلر توپلانتی سی تشکیل ائتمک باره‌سیندکی قرارینی ممنونیتله قارشیلادی.
چین خاریجی ایشلر ناظیرلیگی‌نین سؤزچوسو لو کانگ وئردیگی یازیلی آچیقلامادا جنوبی کره و شیما‌لی کره-نین پیونگ یانگ-دا گلن آی لیدرلرین ذیروه توپلانتی‌سی تشکیل ائتمک باره‌سینده قرار قبول ائتمه‌لرینی ممنونیتله قارشیلادیق‌لارینی بیلدیرهرک، ایکی طرفین بو مسئله ده کی سعی‌لرینی تقدیر ائتدیکلرینی وورغولادی.
"جنوبی کره و شیما‌لی کره لیدرلری‌نین پیونگ یانگ گؤروشونون پروبلئم‌سیز باش توتماسینا و موفقیت‌لی نتیجه‌لر الده ائتمه‌سینه اومید ائدیریک" ایفاده‌سینی ایشله‌دن لو بو گؤروشون کره یاریم آداسی‌نین نوکلئر سلاحیندان تمیزلنمه‌سی و سیاسی حل پروسه‌سینه کؤمک ائدجگینه ایناندیق‌لارینی قئید ائتدی.
قئید ائدک کی، ایکی اؤلکه‌نین سرحدینده یئرلشن پانمونژون آتشکس کندینده اؤتن گون گؤروشن جنوبی کره و شیما‌لی کره رسمی‌لری گلن آی پپونگ یانگ-دا جنوبی و شیما‌لی کره آراسیندا ذیروه توپلانتی‌سی‌نین تشکیل اولونماسی باره‌سینده راضیلیغا گلیبلر.
توپلانتی‌نین کئچیریله جگی تاریخ باره‌سینده معلومات وئریلمه‌ییب.
| 1,010 | Arab | South-Azerbaijani | azb |
TRT | روسیا خاریجی ایشلر ناظیری سئرگئی لاوروو، آمریکانین، کئچن هفتکی سوریه سالدیرینین تکرارلانماسی حالیندا، بونون جیدی نتیجه‌لری اولاجاغینی سؤیله‌دی.
سئرگئی لاوروو، سوریه‌لی همکاری ولید معلم و ایران‌لی همکاری محمد جواد ظریف ایله، آمریکانین سوریه رژیمینه عایید شعیرات هاوا پایگاهی‌نین وورماسی‌نین آردین‌دان ایلک دفعه بیر یئره گلدی.
روسیانین پایتختی موسکوادا کئچیریلن گؤروشمه‌دن سونرا معلم و ظریف ایله بیرلیکده کامرا‌لار قارشی‌سینا کئچن لاوروو، آمریکانین سوریه‌یه ایستیقامت‌لی سالدیرینین 'سالدیرقانلیق عقدی و 'بین الخالق حقوقون پوزولماسی اولاراق گؤردوک‌لرینی تکرارلادی.
هم موسکوانین هم ده شام و تهرانین، واشینگتونون 'سوریه‌نین اگمنلیگینه حؤرمت ائتمه‌سی لازیم اولدوغونو دوشوندوگونون وورغولایان لاوروو،
"آمریکا و موتتفیق‌لری‌نین سوریه‌نین حاکیمیتینه حؤرمت ائتمه‌سی و 7 آوریلده میدانا گلن حادثه‌نین تکرارلانماماسی موضوعسوندا ایصرارجیییک. چونکی بئله بیر حرکتین تکرارلانماسی، هم بإلگه‌سل هم ده قلوبال امنیت باخیمیندان چوخ جدی نتیجه‌لر دوغورور" ایفاده‌لرینی ایستیفاده ائتدی.
آمریکا، سوریه رژیمی‌نین ایدلیب‌دکی شیمیایی سالدیرینی اوزرینه، حمص یاخین‌لارین‌داکی شعیرات هاوا پایگاهینی توماهاوک موشکلریله وورموشدو.
| 1,100 | Arab | South-Azerbaijani | azb |
TRT | فرانسادا یئنی حکومت قورولدو.
پرزیدنت امانوئل ماکرونون، باش ناظیر ادووارد فیلیپ‌ین قوردوغو یئنی حکومتی تصدیقله‌دی.
الیزا سارایی باش کاتیبی آلکسیس کؤهلر، الیزا ساراییندا ائتدیگی آچیقلامادا، مرکز ساغ‌دان سیاستچی 46 یاشین‌داکی ادووارد فیلیپ‌ین قوردوغو کابینه‌سی ائشیتدیردی.
آچیقلامایا گؤره، کابینه‌سینده مرکز ساغ و مرکز سول‌دان آدلار وار.
بونا گؤره، کابینه بئله:
- ژرار کلومب، دولت و ایچ ایشلر ناظیری
- نیکولا اولو، دولت و اکولوژی ناظیری
-نیکولا بلوبت، دولت و عدالت ناظیری
-فلورنس پارلی، دولت و ساوونما ناظیری
- ژان-ایو لو دریان، آوروپا و خاریجی ایشلر ناظیری
- ژاک مزارد، اویغونلاشما ناظیری
- انیس بوزین، ساغلیق و همرای‌لیک ناظیری
- فرانسواز نیسن، کولتور ناظیری
- برونو لو مر، ایقتیصاد ناظیری
- موریل پنیکوو، امک و ایش ناظیری
- ژان-میشل بلانکه، میلی تحصیل ناظیری
- ژرالد دارمان، مالیه ناظیری
- ناتالی لویسو، آوروپا بیرلیگی ایشلری ناظیر
| 832 | Arab | South-Azerbaijani | azb |
TRT | آوریلین 8-ده لیبی-نین تونیس-ده تشکیل ائتدیگی سیاسی دیالوگ فورومو حقوق کومیته‌سی توپلانتی‌سی باشلانیب. ییغینجاقدا اؤلکه‌ده 24 دسامبردا ائدیلمه‌سی پلان‌لانان سئچکی‌لرین آنایاسال تملی موذاکیره اولونور.
بیرلشمیش میللتلر تشکیلاتی لیبی دستک میسیونوندان (UNSMIL) وئریلن یازیلی معلوماتا گؤره، بمت-نین لیبی اینسانی یاردیم بؤلومونون کووردیناتورو جورجت گاگن اوچ گون داوام ائده‌جک توپلانتی‌نین آچیلیشیندا چیخیش ائدیب.
ییغینجاقدا بمت-نین لیبی اوزره خصوصی نوماینده‌سی یان کوبیچی تمثیل ائدن گاگن ایشتیراکچی‌لارا خطابن دئییب: "قارشیمیزداکی پارلامئنت و پرزیدنت سئچکی‌لرینین اؤنونو آچا‌راق بیرلیک اوچون چالیشماق و کئچید دؤورونون سونا چاتماسینی تامین ائتمک لازیم‌دیر. بوندان باشقا نه ائتمک ایسته‌سه‌نیز، لیبی خالقی اوچون خیال قیریق‌لیغی اولار و یول خریطه‌سینه باغلی‌لیق‌لار پوزولار.
سئچکی‌لرین واختیندا حیاتا کئچیریلمه‌سی اوچون آنایاسال و سئچکی چرچیوه‌سی ژوئیه آییندا حاضیرلانما‌لی‌دیر. زامان فاکتورو چوخ اهمیت‌لی‌دیر.
سیزه سئچکی‌لر اوچون بوتون دقتینیزی کونکرت و تطبیق اولونا بیله‌جک تکلیف‌لره یؤنلتمه‌نیزی توصیه ائدیرم."
قئید ائدک کی، بمت-نین لیدرلیگی آلتیندا موختلیف سیاسی و اجتماعی قوروم‌لاری تمثیل ائدن 75 نفرله حیاتا کئچیریلن لیبی سیاسی دیالوگ فورومو 2021-جی ایلین 24 دسامبریندا پارلامئنت سئچکی‌لرینین کئچیریلیمه‌سینی قرارا آلیب.
| 1,217 | Arab | South-Azerbaijani | azb |
TRT | آوروپانین کلوب‌لار سویه‌سینده تشکیل ائدیلن و بیر نؤمره‌لی تدبیر حساب ائدیلن “Turksish Airlines Euroleague” ده دؤردلو فینال ایستانبولدا کئچیریله‌جک.
2016-2017 تورک هاوا یول‌لاری یورولیگ‌ده تورکیه‌نی "فنرباغچا"، "آنادولو افس"، " داروششافاکا دوغوش" و "قالاتاسارای اودئابانک" تمثیل ائدیر.
ایستانبول داها اول 1992 و 2012-جی ایللرده فینال فورا (final four) ائو صاحب‌لیگی ائتمیشدی.
19-21 مای تاریخ‌لرینده کئچیریله‌جک تدبیر ایله علاقه‌لی دئتال‌لار 27 سپتامبردا کئچیریله‌جک ییغینجاقدا آچیق‌لانا‌جاق.
"یورولیگ" دؤردلو فینال سینان اردم ایدمان سالن‌یندا کئچیریله‌جگی گؤزله‌نیلیر.
| 573 | Arab | South-Azerbaijani | azb |
TRT | ایران ایسلام جمهوریتینین عالی رهبری آیت الله علی خامنه ای بیر چوخ شهرلرده قیزلارین تحصیل آلدیغی مکتب‌لرده باش وئرن زهرلنمه حال‌لاری ایله باغلی اولاراق یئتکیلیلره "حادثه‌نی جدی قبول ائتمگی و گوناهکارلاری ان آغیر شکیلده جزالاندیرماغی" تاپشیریب.
خامنه ای "آغاج اکمه گونو" موناسیبتی ایله ائتدیگی مراجعتده بوتون اؤلکه‌ده ناراحات‌لیق دوغوران قیز اؤیرنجی لرین تحصیل آلدیغی مکتب‌لرده باش وئرن زهرلنمه حال‌لارینا توخونوب.
ایشین ایچینده جینایت شبکه‌سی و یا تشکیلاتی بیر یاپی‌نین اولا بیله جگینه ایشاره ائدن خامنه ای جمعیتده تشویش و قورخویا سبب اولان بو جینایته گؤز یومولا بیلمه‌یه‌جگینی بیلدیریب.
بونون جمعیتین ان گوناه‌سیز حیسه‌سینه، یعنی اوشاق‌لارا قارشی تؤردیلدیگی اوچون "بؤیوک جینایت" اولدوغونو وورغولایان خامنه ای دئییب:
"کشفیات و تهلوکه‌سیزلیک قوه‌لری حادثه‌نین اساس عامل‌لرینی معینلشدیرمه‌لی‌دیر. حادثه‌نی تؤره‌دن‌لر، جینایتکارلار محاکیمه اولونما‌لی و ان آغیر جزا‌لارلا جزالاندیریلما‌لی‌دیر. اونلارا یازیغی گلمه‌مه‌لی، جزا‌لاری نمونه وی اولما‌لی‌دیر".
قضائیه قوه سینین باشچی‌سی غلام حسین اژه ای ده بیلدیریب کی، قیز اؤیرنجی لرین تحصیل آلدیغی مکتب‌لرده باش وئرن زهرلنمه حال‌لاری ایله باغلی معین ائدیله‌جک گوناهکارلار "دونیادا فتنه-فساد تؤرتمک" جینایتینی تؤرتمک‌دن "اعدام"لا محاکیمه اولونا‌جاق‌لار.
خاطیرلاداق کی، ایران-دا 2022-جی ایل نوامبرین 30-دان اعتباراً مکتب‌لرده کوتلوی زهرلنمه حال‌لاری دقت چکیر.
سببی هله دقیق آچیقلانمایان زهرلنمه حال‌لاری ایله باغلی رسمی‌لر "مکتب‌لرده ایستیفاده ائدیلن زهرین ترکیبینده ن2 (دیازوت) گازینین اولدوغو معین ائدیلیب" دئیه آچیقلاما وئریب.
رژیم علیهدارلاری‌نین ادعا‌لارینا گؤره، ایران رهبرلیگی داخیلینده قادین‌لارین رهبرلیک ائتدیگی مهسا امینی نوماییش‌لری‌نین قیساسینی آلماق ایسته‌ین بعضی رادیکال قروپ‌لار وار.
تهران رهبرلگینه یاخین منبع‌لر ایسه، حادثه‌نین آرخاسیندا خالقی رهبرلیگه قارشی قیزیش‌دیرماق مقصدی داشییان رژیم علیهداری عنصورلارین دایاندیغینی ادعا ائدیر.
| 1,794 | Arab | South-Azerbaijani | azb |
TRT | عراقین قوزئیینده‌کی زاب و غارا بؤلگه‌لرینده دوزنلنن هاوا عملیاتلارین‌دا، بؤلوجو ترور هؤرگوتو پ‌کاکا منسوبو ۳ تروریست ائتکیسیز حالا گتیریلدی.
میللی ساوونما باخانلیغیندان یاپیلان آچیقلامایا گؤره، پنجه عملیاتی ایله بیرلیکده عراقین قوزئیینده‌کی زاب و غارا بؤلگه‌لرینه هاوا عملیاتلاری ائدیلدی.
عملیاتلاردا، بؤلوجو ترور هؤرگوتو پ‌کاکا منسوبو ۳ تروریست داها ائتکیسیز حالا گتیریلدی.
| 376 | Arab | South-Azerbaijani | azb |
TRT | تورکیه-ده سون گون عرضینده کروناویروس‌دان (کووید-19) 168 نفر اؤلوب.
بو باره‌ده تورکیه-نین ساغلیق ناظیری فخرالدین کوجا ناظیرلیگین نظارتینده کووید-19-لا موباریزه تدبیرلری اوچون یارادیلان علم قرومونون نؤوبتی توپلانتی‌سیندان سونرا کئچیریلن مطبوعات کنفرانسیندا سون کروناویروس ایستاتیستیکلرینی آچیقلایارکن بیلدیریب.
ناظیر آچیقلاماسیندا قئید ائدیب کی، سون 24 ساعاتدا 164 مین 547 شوبهه‌لی کروناویروس تستیندن کئچیب، اونلاردان 6814-نین جاوابی پوزیتیو چیخیب، 3911 خسته ایسه ساغالا‌راق ائوه بوراخیلیب.
ناظیر سون 3،5 آیدا آغیر خسته سایی‌نین 9 دفعه آرتدیغینی بیلدیریب: "آغیر خسته ساییمیز 4641 نفر اولوب. وضعیت سون درجه گرگین‌دیر. اؤلوم سایی دا بو گون ان یوکسک رقم‌دیر. تورکیه-ده ایندییه‌دک 467 مین 730 نفری یئنی نوع کروناویروس انفکسیونونا یولوخوب، 12 مین 840 نفر اؤلوب".
ناظیر دئییب کی، اؤلکه‌ده پاندمی یئنی مؤوسومده سرعتله آرتدیغی اوچون تورکیه-ده کووید-19 تستی کوتلوی حال آلاجاق: "بیر گونده 200 میندن چوخ اینسان تست‌دن کئچیریلمه‌سی نظرده توتولوب".
فخرالدین کوجا یئنی نؤع کروناویروسلا علاقه‌دار گوندهلیک باش وئرن حادثه‌لرین ده بو گون‌دن ایستاتیستیکلرینی آچیقلاناجاغینی دئییب: "سون 24 ساعاتدا 28 مین 351 حادثه باش وئریب".
| 1,113 | Arab | South-Azerbaijani | azb |
TRT | ایرانین قوزئیینده یاغان شدتلی یاغیشین یول آچدیغی سئل‌ده ۳ نفر حیاتینی ایتیردی.
مازانداران، گیلان و گولوستان ایالتلرینه باغلی کردکوی، علی آباد، گورگان، رامسر، بندر گز، تالیش و رودسر کیمی ۲۲ ائلچه‌ده دونن‌دن بو یانا داوام ائدن شدتلی یاغیش سئله سبب اولدو، چوخ ساییدا یاشاییش آلانی سو آلتیندا قالدی.
بؤلگه‌یه گؤندریله‌ن آختارما قورتارما اکیب‌لری، سئل‌ده قالان ۷۰۹ نفری قورتاردی.
اکیبلرین بعضی کندلره چاتما چابالاری داوام ائدیر.
ایران دؤولت تلویزیونو، گیلان ایالتینه باغلی تالیش شهرینده حویق چایینا دوشن ماشین‌داکی ۶ نفردن ۳ونون اؤلدویونو، ۱ نفرین ایسه ایتکین دوشدویونو بیلدیردی.
ماشین‌داکی دیگر ۲ نفرین ایسه قورتاریلدیغی قید ائدیلدی.
یئتکیلیلر، شدتلی یاغیشین تأثیرلی اولدوغو بؤلگه‌ده‌کی خالقا ضروری اولمادیقجا ائودن چیخمامالارینی ایسته‌ییر.
| 744 | Arab | South-Azerbaijani | azb |
TRT | آمریکا، بو گون روسیانین پایتختی موسکوادا تشکیل ائدیلمه‌سی پلان‌لانان افغانیستان موضوعلو دانیشیقلارا قاتیلمایاجاغینی آچیقلادی.
خاریجی ایشلر باخانی‌لیغی موقتی سؤزچوسو مارک تونر، گوندهلیک مطبوعات کونفرانسیندا، روسیا دولت باشقانی ولادیمیر پوتین‌ین افغانیستان اؤزل نماینده‌سی زامیر کابولووون، 14 آوریلده موسکوادا تشکیل ائدیلمه‌سی پلان‌لانان افغانیستان موضوعلو دانیشیقلارا آمریکانی دعوت ائتمه‌سینه باخمایا‌راق، دونالد ترامپ حکومتین‌دن کیمسه‌نین بو دانیشیقلارا قاتیلمایاجاغینی سؤیله‌دی.
تونر،
"گؤردوگوموز قدریله بو یالنیز روسیانین بؤلگه‌دکی تأثیرینی آرتیرماغا یؤنلیک بیر توپلانتی و چوخ مثبت اولمادیغینی دوشونوروک." دئیه دانیشدی.
دانیشیق‌لارین روسیا حکومتی طرفیندن تشکیل ائدیلدیگینه دقت چکن تونر بونلاری سؤیله‌دی:
"افغانیستاندا باریشین تامین ائدیلمه‌سی آدینا تشکیل ائدیلن بؤلگه‌سل ایشلره اصلینده عمومی اولاراق دستک وئریریک. افغانیستان موضوعسوندا روسیا و بؤلگه‌دکی دیگر آکتورلارلا گؤروش حالینداییق. افغانیستاندا پروبلمین حل ائدیلمه‌سی اوچون طالبان و افغان حکومتی آراسیندا باریش دانیشیق‌لاری‌نین تامین ائدیلمه‌سی لازیم اولدوغونو دوشونوروک. افغانیستان موضوعسوندا بؤلگه‌دکی بوتون اؤلکه‌لرین اورتاق بیر توتوم گئیینمه‌سی لازیم اولدوغو اوزون زامان‌دان بری بیزیم موضوعیا باغلی موناسیبتیمیزی. "
15 فوریه‌ده موسکوادا تشکیل ائدیلن افغانیستان موضوعلو دیالوق توپلانتی‌سینا روسیا، پاکیستان، چین، ایران، هیندیستان و افغانیستان‌دان مسئول‌لار قاتیلمیشدی.
| 1,338 | Arab | South-Azerbaijani | azb |
TRT | چین و روسیا، شما‌لی کوره یاخینلیغیندا بو گون بیرگه دنیز مانور‌لارینا باشلاییب‌لار.
چینین رسمی خبر آژانسی شینهوا، بیرگه نیظامی تعلیم مانورلاری‌نین روسیانین شرق لیمانی ولادیووتوسک ساحلین‌دکی بؤیوک پوترو کؤرفزی ایله ژاپونیانین شمالیندا اوخوتسک دنیزی‌نین جنوب بؤلومو آراسیندا ائدیله‌جگینی بیلدیریب.
بو تحصیل ایشلری، ایلک بؤلومو یولدا بالتیک دنیزینده آپاریلان چین-روس دنیز تعلیم‌لری‌نین داوامی کاراکتری داشیییر.
شینهوا خبرینده تعلیمین شما‌لی کوره گرگین‌لیگی بیرباشا علاقه‌لی اولدوغون‌دان سؤز ائدیلمه‌دی آنجاق هم چین، هم ده روسیا، پروبلمه دانیشیقلار یولو ایله باریش یولو ایله حلّ اولماسی چاغیریشی یاراتمیشدی‌لار.
جمعه گونو ژاپونیا اوزرین‌دن آتدیغی موشک ایله، بین الخالق تضییقه میدان اوخویان شما‌لی کوره، 3 سپتامبردا دا آلتینجی و ان گوجلو نوکلئر سیناغینی کئچیرمیشدی.
ژاپونیا باش ناظیری شینزو آبه دونن نیویورک تایمز قزئتینده درج اولونان بیر یازیسیندا، شما‌لی کوره‌نین دفعه‌لرله بالیستیک موشک آتماسی‌نین آردین‌دان بین الخالق توپلومون شما‌لی کوره قارشی بیرلشمه‌سی و تحریم تطبیق ائتمه‌یه داوام ائتمه‌سی لازیم اولدوغونو سؤیله‌دی.
آبه، بو سیناق‌لارین بمت امنیت شوراسینین قطعنامه‌لرینی پوزان ائتدیگینی و شما‌لی کوره‌نین ایندی آمریکانی و یا آوروپانی هدف آلاجاغینی گؤستردیگینی بیلدیریب.
شما‌لی کوره مسئله‌سی بو هفته بیرلشمیش میللتلر تشکیلاتینین باش مجلیسینده مذاکیره ائدیله‌جک.
آنجاق،آمریکانین بمت نماینده‌سی نیکی هیلی دونن ائتدیگی آچیقلامادا، امنیت شوراسینین الینده آرتیق شما‌لی کوره‌نین نوکلئر پروقرامینی دایان‌دیرماق اوچون چاره قالمادیغینی و آمریکانین بوندان سونرا بو پروبلمی پنتاگونا دئور ائده بیله‌جگینی دئییب.
| 1,506 | Arab | South-Azerbaijani | azb |
TRT | تورکیه-نین ساوونما صنایعسی کومیته‌سی‌نین صدری اسماعیل دمیر "روکتسان" شیرکتی‌نین محصول‌لاری‌نین بیر حیسه‌سی‌نین بنگلادشه صادر ائدیله‌جگینی آچیقلاییب.
تورکیه-نین ساوونما صنایعسی کومیته‌سی‌نین صدری اسماعیل دمیر "روکتسان" (راکت صنایع و تیجارت آنونیم شیرکتی) محصول‌لاری‌نین بیر حیسه‌سی‌نین بنگلادشه صادر ائدیله‌جگینی آچیقلاییب.
اسماعیل دمیر توییتر حسابیندان ائتدیگی پای‌لاشیمدا تورکیه ساوونما صنایعسی‌نین اؤز باجاریق‌لارینی دونیایا چاتدیرماغا داوام ائتدیگینی وورغولایا‌راق، "بنگلادش ایله ایمصالادیغیمیز دؤولت‌دن-دؤولته (G2G) امکداش‌لیق آنلاشماسی سندی چرچیوهسینده موختلیف "روکتسان" محصول‌لاری اوچون صادرات موقاویله‌سی باغلاندی. دایانماق یوخ‌دور، یولا داوام" دئییب.
| 663 | Arab | South-Azerbaijani | azb |
TRT | روسیا اوکراینا سرحدی یاخینلیغیندا 10 میندن چوخ عسگرین ایشتیراکی ایله حربی مانورا باشلاییب.
روسیا ساوونما ناظیرلیگی‌نین گونئی حربی بؤلگهسیندن وئریلن یازیلی بیاناتدا اؤلکه‌نین گونئی ینده‌کی چوخ سایداکی تعلیم منطقه‌لرینده‌کی مانوردا موتورلو توفنگ تابورلاری ایله یاناشی قارا دنیز و خزر دونانماسینین حربی حیسه‌لرین ده قاتیلدیغی بیلدیریلیب.
بیاناتدا "10 میندن چوخ حربچی‌نین ایشتیراکی ایله ولگاگراد، هشترخان، ایستاوروپول، روستوو و کراسنودار ویلایت‌لرینده مانورلار کئچیریله‌جک. تاکتیکی قروپ‌لار حربی توپچو باتاریا‌لاری‌نین قارشی‌سینی آلماق، هاواجیلیک و کسکین نیشانجیلیک داخیل اولماقلا موختلیف کشفیات و هوجوم سیستم‌لری، او جمله‌دن عکس-هوجوم سیستم‌لری‌نین ترکیبینده یئنی تاکتیک عملیات روش لرینده اوزمانلاشاجاقلار" ایفاده‌سیندن ایستیفاده ائدیلیب.
قئید ائدک کی، روسیا ایله ناتو آراسیندا اوکراینا ایله باغلی یارانمیش گرگین‌لیگه گؤره دونن بلژیک-ین پایتاختی برکسل-ده گؤروش کئچیریلیب.
روسیا خاریجی ایشلر ناظیری‌نین معاوینی آلکساندر گروشکو گؤروشدن سونرا وئردیگی آچیقلامادا ناتو-دان روسیانین تهلوکه‌سیزلیک تکلیف‌لرینه "قطعی" جاواب گؤزله‌دیک‌لرینی سؤیله‌ییب.
| 1,045 | Arab | South-Azerbaijani | azb |
TRT | بوتون جبهه بویو شدتلی دؤیوش‌لر داوام ائدیر.
بو باره‌ده آذربایجان معلومات یاییب.
بیلدیریلیب کی، جبهه‌نین موختلیف ایستیقامت‌لرینده یاشاییش منطقه‌لری دوشمن‌ین شدتلی توپ و راکت آتشینه معروض قالیب. آذربایجان اوردوسونون بؤلمه‌لری‌نین قطعیتلی جاواب تدبیرلری نتیجهسینده یاشاییش منطقه‌لری آتشه توتان ائرمنیستان سلاحلی قوه‌لری‌نین بیر نئچه ایستیقامت‌لرده آتش موضع لری سوسدورولوب، دوشمنه سارسیدیجی ضربه ائندیریلیب.
گون عرضینده گئدن شدتلی دؤیوش‌لر زامانی قوشون‌لارین شخصی هئیتی‌نین شجاعتی نتیجهسینده ترتر رایونونون سوقوووشان و تالیش یاشاییش منطقه‌لری، فضولی رایونونون آشاغی عبدالرحمانلی، جبراییل رایونونون مهدیلی، چاخیرلی، آشاغی مارالیان، شیبی و قویجاق کندلری ایشغالدان آزاد اولونوب.
ماداگیز-آغدره ایستیقامتینده گئدن دؤیوش‌لر زامانی ائرمنیستان سلاحلی قوه‌لری‌نین 77-جی تانک تابورون 4 تانکی محو ائدیلیب، 3 تانکی ایسه غنیمت گؤتورولوب.
ائرمنیستان سلاحلی قوه‌لری‌نین آغدره ایستیقامتینده یئرلشن 5-جی داغاتیجی آلایی‌نین مودافعه ساحه‌سینه آذربایجان قوشون‌لاری طرفیندن توپ ضربه‌لری‌نین ائندیریلمه‌سی نتیجهسینده آلایین 4 عدد آوتوموبیل آراجی محو ائدیلیب، شخصی هئیتی آراسیندا چوخلو سایدا اؤلن و یارالانان وار 5-جی داغاتیجی آلایین بیر نئچه بؤلمه‌سی‌نین شخصی هئیتی دؤیوش موضع لرینی ترک ائده‌رک قاچیب.
ائرمنیستان سلاحلی قوه‌لری طرفیندن برده شهری آتشه توتولوب.
آذربایجان مودافعه ناظیرلیگی‌نین معلوماتینا گؤره، دوشمن‌ین آتدیغی 10-دان آرتیق راکت شهرین مرکزی کوچه‌لرینه دوشوب. سیویل ائولره زیان دییب.
| 1,375 | Arab | South-Azerbaijani | azb |
TRT | هیندوستانین آسام ایالتینده میوه و گؤیرچین نوخودون‌دان عبارت پراسادانین (هندوئیسم معبدده هدیه کیمی وئریلن قیدا) قبولون‌دان سونرا 50-دن چوخ آدام زهرلنیب.
بو باره‌ده یئرلی پولیسین معلوماتیندا قئید اولونوب.
هیندوستاندا گؤیرچین نوخودو قیدا اوچون ایستیفاده اولونان پاخلا‌لی‌لار جینسینه عایید بیتکی‌دیر.
بیلدیریلیر کی، کند ساکین‌لریندن بیری بایرام تدبیری تشکیل ائدیب و گلن قوناق‌لارا یئمک تقدیم ائدیب. بوندان سونرا قوناق‌لار قارین آغریسی و قوسما ایله باغلی شیکایت‌لر ائتمه‌یه باشلاییب‌لار.
بازار گونو آخشام‌دان بری 50-دن چوخ کند ساکینی خسته‌خانایا یئرلشدیریلیب و حاضیردا اونلارین وضعیتی ایستابیل‌دیر. بازار ارته‌سی گونو یئرلی بیر ساکینین ماغازاسیندا اولان بوتون گؤیرچین نوخودلاری موسا‌دیره اولونوب و حاضیردا آراشدیرما آپاریلیر.
| 722 | Arab | South-Azerbaijani | azb |
TRT | بو ایل آغ دنیزی یولو ایله آوروپا ساحل‌لرینه چاتماغا چالیشان دوزنسیز 190 کوچمن حیاتینی ایتیریب.
بیرلشمیش میللتلر تشکیلاتی کوچمن لر عالی کمیسارلیغی و اولوسلار کؤچ تشکیلاتی (BMMYK) طرفیندن وئریلن اورتاق یازیلی شرحده بیلدیریلیر: "مارس‌ین 10-دا تونیس-ین گونئی ینده کی سفاکس ساحلینه یاخین دوزنسیز کوچمن لری داشییان ایکی گمی‌نین باتماسی نتیجه‌سی 39 کؤچکون حیاتینی ایتیریب. اؤلن‌لرین چوخو فیل دیشی ساحلیندن‌دیر. چتین هاوا شرط‌لری سببیندن آرا وئریلن قورتارما ایشلری هله ده داوام ائدیر.
2021-جی ایلده آغ دنیزی یولو ایله آوروپا ساحل‌لرینه چاتماغا چالیشان دوزنسیز 190 کوچکون حیاتینی ایتیریب. بوتؤولوکده ایسه آغ دنیزی سولاریندا 251 کؤچکون باتیب. بونونلا دونیا اوزره اؤلن دوزنسیز کوچکون سایی 446-ا یوکسلیب. قوزیی افریقا اؤلکه‌لریندن ایتالیایا آیاق باسان‌لارین سایی 5700 اولوب."
| 767 | Arab | South-Azerbaijani | azb |
TRT | اورارتو کرال‌لیغی‌نین ان گؤرکم‌لی اثرلریندن آیانیس قالاسیندا فعالیت آپاران قروپ‌لار معبد بؤلمه‌سینده کی بزک‌لردن قوپان حیسه‌لری یاپیش‌دیرا‌راق 2 مین 700 ایللیک تاریخی گله‌جک نسیل‌لره اؤتورمگی قارشییا مقصد قویوب.
اورارتو کرالی ایکینجی روسانین وان گؤلونه حاکم تپه اوزرینده تیکدیردیگی آیانیس قالاسیندا 2 مین 700 ایل اول بؤیوک داش‌لارا ایشلنن بزک‌لردن قوپان حیسه‌لری رستوره و هیکلل تراش‌لار طرفیندن 2 ایل داوام ائدن فعالیت‌لر نتیجهسینده معین ائدیلن یئرلرینه خصوصی وسائل لرله یاپیشدیریر.
داش و کرپیج ایشچیلیغی ایله یاناشی معبد بؤلمه‌سین‌دکی بزک و حصارلارداکی قابارتما‌لاری ایله ان اهمیت‌لی و خصوصی اورارتو معبدلرین‌دن بیری اولان آیانیس قالاسین‌داکی قازینتی ایشلری، ارضروم آتاتورک اونیورسیته‌سینین ادبیات فاکولته‌سی آرخولوژی بولومو معلمی پروفئسور مهمت ایشیک‌لی باشچیلیغیندا داوام ائتدیریلیر.
گؤردوک‌لری ایشین چوخ چتین اولدوغونو، داش‌لارا تک-تک یئرلری‌نین تعیین اولونا‌راق نؤمره وئریلدیگینی دئین ایشیک‌لی بیلدیردی کی، متخصص‌لریمیز 2 مؤوسومه یاخین زامان‌دیر بزک‌لرین اولدوغو بؤیوک داش‌لاردان قوپان حیسه‌لرین یئرینی معین ائدیردی‌لر. داها سونرا یاپیشدیرما فعالیت‌لری آپاریلیر. بئله‌جه ایللر عرضینده داغیلان حیسه‌لری بیرلش‌دیره‌رک توریزمه قازاندیرماغی مقصد گؤتورموشوک.
ایشیک‌لی قازینتی ایشلرینین 28 ایلدیر داوام ائتدیگینی و بو مدت ایچینده اهمیت‌لی معلومات‌لارین الده ائدیلدیگینی خاطیرلادا‌راق دئدی کی، اساس هدفیمیز قالانی قیسمی اولاراق اؤرن یئری ایستاتوسونا قوووش‌دورماق و بؤلگه توریزمینه فعال‌لیق قازان‌دیرماق‌دیر. بو ایش چوخ جدی مرحله تشکیل ائدیر.
| 1,443 | Arab | South-Azerbaijani | azb |
TRT | میانماردا اوردو و فاناتیک بودیست‌لرین ظلمون‌دن قاچان آراکان مسلمان‌لاری بنگلادش سرحدینده آجلیق و سوسوزلوغون سبب اولدوغو خسته‌لیک‌لرین جایناغیندا‌دیر.
آوروپا روهینگیا شوراسینین بیاناتیندا آراکانا باغلی نایکونگ دیا ساحلینده 3 مینه یاخین اینسانین گون‌لردیر آج شکیلده بنگلادشه کئچمه‌یه جهد گؤستردیگی بیلدیریلدی.
سوسیال مئدیادا یاییملانان بیر شکیلده آراکان مسلمان‌لاری‌نین بنگلادش سرحدینده چاره‌سیز گؤزلدیک‌لری گؤرونور.
دیگر طرف‌دن بنگلادش مطبوعاتی‌نین ساغلیق خیدمت‌لرینه اساسلاندیردیغی خبرلره گؤره، آراکان‌دان بنگلادشه کئچن آراکان مسلمانلاریندان 18 مین حامله و 42 مین 541 اوشاق جدی ساغلیق پروبلئم‌لریله موباریزه آپاریر.
قئید ائده کی، میانما اردوسونون سیلاح‌لی‌لارلا موباریزه آپارماق مقصدیله آراکاندا سیویل لره قارشی حیاتا کئچیردیگی هوجوم‌لاردا آوقوستون 25-دن بری‌دیر مین‌لرله مسلمان حیاتینی ایتیردی. بؤلگه‌یه گیریش-چیخیش‌لارا ایجازه وئریلمه‌دیگی اوچون اؤلن سیویل لرین سایی دقیق اولاراق بیلینمیر.
| 896 | Arab | South-Azerbaijani | azb |
TRT | اؤزبکیستانین قاراقالپاقیستان اؤزارک جمهوریتینده ۱-۲ جولایدا باش وئره‌ن حادثه‌لرده ۱۸ نفرین اؤلدوگو، ۲۴۳ نفرین یارالاندیغی بیلدیریلدی.
اؤزبکیستان باش ساوچیلیغیندان وئریله‌ن آچیقلامادا، اؤلکه آنایاساسیندا قاراقالپاقیستان اؤزارک جمهوریتینین ایستاتوسو ایله باغلی ماده‌لرین دییشدیریله‌جگی ایله باغلی تکلیفلرین گوندمه گلمه‌سیندن سونرا اعتراض گؤستریلرینین تشکیل ائدیلدیگی قاراقالپاقیستانین مرکزی نوکوس‌دا ۱-۲ جولایدا باش وئره‌ن حادثه‌لرده ۱۸ نفرین اؤلدوگو، ۳۸ نفری امنیت گؤره‌ولیسی اولماقلا ۲۴۳ نفرین یارالاندیغی قید ائدیلدی.
یارالانان ۹۴ نفرین خسته‌خانایا یئرلشدیریلدیگی، بعضیلرینین ساغلیق دوروملارینین آغیر اولدوغو بیلدیریله‌ن آچیقلامادا، حادثه‌لرله باغلی ۵۱۶ نفرین گؤزآلتینا آلیندیغی وورغولاندی.
۱ جولایدا اؤزبکیستان آنایاساسیندا قاراقالپاقیستان اؤزارک جمهوریتینین ایستاتوسو ایله باغلی ماده‌لرین دییشدیریله‌جگی حاقیندا بعضی تکلیفلرین گوندهمه گلمه‌سی ایله قاراقالپاقستان‌دا اعتراضلار باشلامیشدی.
بونون اوزرینه اؤزبکیستان جمهورباشقانی شؤوکت میرضیایئو، گؤستریلرین داوام ائتدیگی نوکوس شهرینه گئدیب، وطنداشلارلا بیر آرایا گلدی و قاراقالپاقیستانین ایستاتوسونون دییشدیریلمه‌یه‌جگینی آچیقلادی.
گؤستریلر داوام ائتمه‌سی اۆزرینه، میرضیایئوین امضالادیغی قرارنامه ایله قاراقالپاقیستان اؤزارک جمهوریتینده ۲- آگوستا دک اولاغان اوستو حال اعلان ائدیلدی.
| 1,234 | Arab | South-Azerbaijani | azb |
TRT | قوزیی قیبریس تورک جمهوریتینین قورولماسینین 36-جی ایلدؤنومو مراسیم‌لرله قئید اولونور.
لئفکوشا آتاتورک عابده‌سی قارشیسیندا کئچیریلن مراسیمده قوزیی قیبریس تورک جمهوریتینین پرزیدنتی مصطفی آکینجی و تورکیه پرزیدنتی نین معاوینی فواد اوختای ین عابده‌یه اکلیل قویماسیندان و بیر دقیقه‌لیک سوکوت‌دان سونرا ایستیقلال هیمنی‌نین اوخونماسی ایله بایراق‌لار دیریی چکیلیب.
آکینجی مراسیمده ائتدیگی چیخیشدا 15 نوامبر 1983-جو ایلده قوزیی قیبریس تورک جمهوریتینین اعلان ائدیلدیگینی خاطیرلادا‌راق، قوزیی قیبریس تورک جمهوریتینین "قورولما قراری"ندا و "موستقیل‌لیک بیاننامه‌سی"نده ده ایفاده ائدیلن ایکی خالقین برابر سویه‌ده موذاکیره‌لرله، باریشچیل، عدالت‌لی و دایمی بیر حل یولو تاپیلماسی‌نین مومکون و واجیب اولدوغو، قوزیی قیبریس تورک جمهوریتینین اعلانی‌نین ایکی برابر خالق آراسیندا فدراسیون داخیلینده بیر طرفداشلیغین قورولماسینا مانعه دئییل، حتی آسانلاشدیریجی اولاجاغی‌نین دا خصوصیله وورغولاندیغینی سؤیله‌ییب.
حل یولو هدفی ایستیقامتینده بمت ایله امکداش‌لیق چرچیوهسینده جهدلرین داوام ائدجگینی وورغولایان آکینجی دئییب: "بو چرچیوه‌ده 25 نوامبر گونو بمت باش کاتیبی آنتونیو گوترشین دعوتیله حؤرمت‌لی (قیبریس روم ایجماسی‌نین لیدری) نیکوس آناستاسیادیس ایله بیر گؤروش کئچیرجییک. آدامیزین دینج‌لیک و باریش ایچینده بیر گله‌جه‌یه اوز توتا بیلمه‌سی اوچون سیاسی ایراده و قرارلی شکیلده حرکت ائدجییک".
آکینجی سیاسی برابرلیک، تهلوکه‌سیزلیک و آزادلیق ایچینده بیر گله‌جک قورولماسی اوچون قانونی حاق و ماراق‌لاری آخیرادک مدافعه ائده‌رک، یاپیجی شکیلده گؤروش‌لرده ایشتیراک ائده‌جک‌لرینی دیله گتیریب و "البته بو یاپیجی آنلاییشیمیزین طرف-موقابیل‌لریمیزده ده اولماسینی ایستیجییک. بو ییغینجاغین ثمره‌لی و مثبت آدیم اولماسینی دیلییریک" دئیه بیلدیریب.
| 1,604 | Arab | South-Azerbaijani | azb |
TRT | خاریجی اؤیرنجی‌لرین تورکیه‌یه ایلگیسی آرتدی.
تورکیه‌ده 203 اؤلکه‌دن 115 مین اولوسلارآراسی اؤیرنجی وار.
اولوسلارآراسی اؤیرنجی درنک‌لری فدراسیونو باشقانی محمد علی پولات، قافقاز، اورتا آسیا و بالکان‌لارین یانیندا سون 5 ایلده آفریقانین 54 اؤلکه‌سین‌دن، گونئی آسیا‌دان، گونئی آمریکا‌دان و دونیانین هر بؤلگهسیندن اولوسلارآراسی اؤیرنجی‌لرین تورکیه‌یه گلیشی‌نین آرتدیغینی ایفاده ائتدی.
بولات، اولوسلارآراسی اؤیرنجیلره تورکیه‌نین تانیتیمی باخیمیندان چوخ اؤنم وئردیکلرینی سؤیله‌دی.
بولات، اولوسلارآراسی اؤیرنجیلره اجتماعی و مدنی تدبیرلر ده تشکیل ائتدیکلرینی ایفاده ائده‌رک تخمینا 30 مین اولوسلارآراسی اؤیرنجی عضو‌لری اولدوغونو، بونون چوخ اؤنملی بیر رقم اولدوغونو دیله گتیردی.
اولوسلارآراسی اؤیرنجیلر ائیتیم آلدیق‌لاری دؤورده ایکی اؤلکه آراسیندا کؤرپو قورماغا باشلادیغینا و ایلیشکی‌لرین گلیشمه‌سینی تامین ائتدیگینه ایشاره ائدن بولات،
"تورکیه‌نین قامو دیپلوماسی چالیشماسینی اورادا گؤنول‌لو اولاراق اولوسلارآراسی اؤیرنجیلر ائدیر. بو گون دونیانین 160 اؤلکه‌سینده 65 مین تورکیه ماذونو وار. اونلارین قورموش اولدوغو تورکیه ماذون‌لاری درنک‌لری وار. هم هؤرگوتلو اولاراق تورکیه‌نی تانیدیرلار هم ده قامو دیپلوماسی‌سی معناسیندا تورکیه‌نین نماینده‌لیگینی یئریدیرلر" دئدی.
| 1,158 | Arab | South-Azerbaijani | azb |
TRT | "فوریه‌نین 6-دا قهرمان ماراش-دا باش وئرن و 10 ویلایتده تأثیرلی اولان زلز‌له‌لردن سونرا بوسنیا و هرزگوینا-دان ن زلز‌له بؤلگه‌سینه چاتان آختاریش-قورتارما قروپ‌لاری 26 نفری داغینتی‌لار آلتیندان خلاص ائدیب".
بونو خاریجی ایشلر ناظیری مولود چاووش اوغلو بوسنیا و هرزگوینانین خاریجی ایشلر ناظیری المدین کوناکوویچ ایله پایتاخت آنکارادا خاریجی ایشلر ناظیرلیگینده کئچیردیگی گؤروشدن سونرا تشکیل ائتدیگی بیرگه مطبوعات کنفرانسیندا دئییب.
بوسنیا و هرزگوینانین هم رای‌لیک مئساژلاری و گؤندردیگی آختاریش-قورتارما قروپ‌لاری ایله تورکیه-نین یانیندا اولدوغونو ایفاده ائدن چاووش اوغلو وورغولاییب کی، بوسنیا و هرزگوینادان 234 نفردن عبارت 13 آختاریش-قورتارما قروپو زلز‌له‌دن درحال سونرا تورکیه-یه گلدی. حاتای، آدی یامان و قهرمان ماراش-دا گرگین رژیمده ایشلییرلر و 26 نفری داغینتی‌لار آلتیندان خلاص ائتدی‌لر. زلز‌له‌دن ضررچکن‌لر اوچون چادیرلار گؤندردی‌لر و نغدی پول ود ائتدی‌لر.
اولوسلار آراسی توپلومدان دا بؤیوک دستک و هم رای‌لیک آلدیق‌لارینی قئید ائدن چاووش اوغلو دئییب:
"ایندیه‌دک یاردیم تکلیف ائدن اؤلکه‌لرین سایی 100-دور، حاضیردا ساحه‌ده آختاریش-قورتارما قروپو باخیمیندان اؤلکه‌لرین سایی 76، هئیت 7606، داها 2 اؤلکه‌نین قروپ گؤندرجگی گؤزلنیلیر. یعنی خاریج‌دن تخمینن 712 علاوه کادر گله‌جک".
چاووش اوغلو 12 اؤلکه‌دن آختاریش- قورتارما قروپلارینین وظیفه‌لرینی باشا وورا‌راق اؤلکه‌لرینه قاییتدیغینی دا بیلدیریب.
ناظیر چاووش اوغلو بؤلگه‌ده کؤنول‌لو فعالیت گؤسترن اؤلکه و تشکیلاتلارا دا تشککور ائدیب.
تورکیه ایله بیرلیک و هم رای‌لیک مئساژی وئرن المدین کوناکوویچ دا "بوسنیا و هرزگوینا اولاراق آختاریش- قورتارما قروپو گؤندردیگیمیز اوچون غرور دویوروق" دئییب.
| 1,533 | Arab | South-Azerbaijani | azb |
TRT | جمهورباشقانی رجب طیب اردوغان، قدس‌دا‌کی سون حادثه‌لرله ایلگیلی، قزاقیستان پرزیدنتی نورسلطان نظربایئو، آذربایجان پرزیدنتی ایلهام علییئو و لبنان پرزیدنتی میشل عون ایله تلفن‌دا دانیشدی.
تلفن دانیشمالاریندا آئریکا رهبرلیگینین قدسو ایسراییلین باشکندی اولاراق تانیما گیریشیمینین، اورتادوغوداکی باریش پروسه‌سینه منفی تأثیر ائدجیینه دقت چکن پرزیدنت اردوغان، مسلمانلار اوچون ده مقدس اولان بو شهرین ایستاتوسونون قورونماسی لازیم اولدوغونو وورغولادی.
اردوغان آیریجا، قدوسداکی سون حادثه‌لرله باغلی فرانسا پرزیدنتی امانوئل مکرون ایله ده تلفن‌دا دانیشدی.
پرزیدنتی اردوغانلا فرانسا پرزیدنتی مکرون، بو مسئله‌ده (قدس) بیرگه چابا گؤسترمه و یاخین ایش بیرلیگی ایچینده اولما مسئله‌سین‌ده ده آنلاشدی.
پرزیدنت، باریش و ثابیتلیین یولونون ۱۹۶۷ سرحدلری داخیلینده باشکندی دوغو قدس اولان مستقیل و اگمن بیر فلسطین دؤولتینین اولوشماماسین‌دان گئچدیینی بیلدیردی.
| 834 | Arab | South-Azerbaijani | azb |
TRT | امریکا تهلوکه‌سیزلیک تدبیرلری اوچون افغانیستانا علاوه قورو قوشون‌لاری گؤندره‌جک.
امریکا ساوونما ناظیرلیگی‌نین (پنتاگون) سؤزچوسو جان کربی گوندهلیک مطبوعات کنفرانسیندا افغانیستان‌دان چیخما پروسه‌سی داوام ائدرکن اؤلکه‌یه حربی قوه‌لری قوروماق و دستک اوچون علاوه قوه‌لر گؤندرمگی پلانلاشدیردیق‌لارینی آچیقلاییب.
کربی بؤلگه‌ده "ب-52" تیپ‌لی آتوم توتوملو بومباردمانچیی طیاره سایینی 6-یا چیخاردیق‌لارینی بیلدیریب.
داها اول بؤلگه‌یه 4 طیاره‌نین گلدیگی اعلان ائدیلمیشدی.
کربی عسگرلرین افغانیستانی ترک ائتمه‌سی‌نین تهلوکه‌سیز شکیلده حیاتا کئچمه‌سی اوچون واجیب تدبیرلری گؤرمه‌یه داوام ائده‌جک‌لرینی قئید ائدیب.
| 599 | Arab | South-Azerbaijani | azb |
TRT | ایران-دا اؤتن گون عرضینده داها 144 نفر کروناویروس‌دان (کووید-19) اؤلوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سادات لاری‌نین سؤزلرینه گؤره، بئله‌لیکله ایندییه دک ایران-دا بو ویروس‌دان اؤلن‌لرین سایی 10 مین 508 نفره یوکسلیب.
سادات لاری علاوه ائدیب کی، اؤتن 24 ساعات عرضینده داها 2 مین 489 نفر کروناویروسا یولوخوب. بونونلا دا ایران-دا بو ویروسا یولوخان‌لارین سایی 222 مین 669 نفره چاتیب.ویروس داشیییجیلاریندان 2 مین 946 نفرین وضعیتی آغیردیر.
ناظیرلیک رسمی‌سی بیلدیریب کی، ایندییه دک ایران-دا 183 مین 301 نفر کروناویروس‌دان ساغالیب.
سادات لاری خوزستان، کوردوستان، باتی آذربایجان، هرمزگان و کرمانشاه ویلایت‌لرینده وضعیتین آغیر اولدوغونو دئییب.
ایران-دا کروناویروسون تشخیصی ایله علاقه‌دار 1،61 میلیون‌دان چوخ تست حیاتا کئچیریلیب.
| 753 | Arab | South-Azerbaijani | azb |
TRT | آمریکا بیرلشمیش دؤولتلری ساوونما باخانلیغی، تورکییه ایله اورتاق عملیات مرکزی قورولماسی قونوسوندا آنلاشمایا واریلدیغینی، پروسه‌نین آشاما‌لی اولاراق حیاتا گئچیریله‌جگینی آچیقلادی.
آمریکان ساوونما باخانلیغی (پنتاگون) سؤزچوسو سین رابرتسون، اؤلکه‌سی ایله تورکییه نین، سوریه‌نین قوزئیینده (تورکییه سرحدینده) اولوشدورولاجاغی بؤلگه قونوسوندا واردیغی آنلاشما‌نی دگرلندیردی. گوونلی بؤلگه ایفاده‌سینین ایستیفاده ائدیلمه‌‌دیگی آچیقلاماسیندا رابرتسون، بو ایفاده‌لره یئر وئردی:
"آنکارادا بو هفته ائدیله‌ن حربی دانیشیقلاردا، سوریه‌نین قوزئی دوغوسوندا ناتو متفیقیمیز تورکییه‌نین مشروع گوونلیک قایغیلارینا جاواب وئره‌جک داواملی بیر گوونلیک مکانیزمی قورولماسینا دایر ایر‌لیله‌مه تامین ائدیلدی. بو باغلامدا پلانلاما و اویقولامایا داوام ائده‌بیلمک اوچون تورکییه‌ده بیر آمریکا-تورکییه اورتاق عملیات مرکزی قرارگاهی آماجلاییریق. گوونلیک مکانیزمی آشاما‌لی اولاراق حیاتا گئچه‌جک. آمریکا، بعضی آددیملاری درحال آتماغا حاضرلانماق‌دادیر و بو قونولاری تورکییه ایله مشورته داوام ائتمک‌ده‌دیر".
آمریکا حربی مقاملاری ایله میللی ساوونما باخانلیغیندا ۵-۷ آگوستدا دانیشیقلار گرچکلشدیریلمیشدی.
گؤروشمه‌لرده، تورکییه‌نین گوونلیک قایغیلارینی آرادان قالدیراجاق ایلک آشامادا آلیناجاق تدبیرلرین بیر آن اؤنجه تطبیق اولونماسی، بو چرچیوه‌ده گوونلی بؤلگه تاسیسینین آمریکا ایله یؤنه‌تیمی اوچون تورکییه‌ده مشترک عملیات مرکزینین ان قیسا زاماندا قورولماسی قونوسوندا آنلاشما تامین ائدیلمیشدی. تورک و آمریکا حربی مقاملاری طرفیندن، گوونلی بؤلگه‌نین بیر باریش کوریدورو اولماسی و یئرین‌دن ائدیلمیش سوریه‌لیلرین اؤلکه‌لرینه دؤنمه‌لری اوچون هر جور علاوه تدبیرین آلینماسی قونوسوندا دا آنلاشمایا واریلمیشدی.
| 1,558 | Arab | South-Azerbaijani | azb |
TRT | ونزوئلادا اؤزونو موقتی دولت باشقانی اعلان ائدن موخالیف میللی مجلیس باشقانی خوان گوایدو، سئچیلمیش پرزیدنتی نیکولا مادورو حکومتی ایله نوروئژده گؤروشدوک‌لرینی ایفاده ائتدی.
آیلاردیر تاریخی‌نین ان جیدی سیاسی بحرانلاریندان بیرینی یاشایان ونزوئلادا حکومتی دئویرمک اوچون آمریکا باشدا اولماقلا بیر چوخ لاتین آمریکا و غرب اؤلکه‌سین‌دن دستک آلان گوایدو، دفعه‌لرله رد ائتدیگی موذاکیره ماساسینا اوتوردوغونو یازیلی آچیقلاما ایله ائشیتدیردی.
کئچن ایل ائدیلن دولت باشقان‌لیغی سئچیمینی یوزه 68له قازانان مادورویا قارشی بیر چوخ دفعه کودتا چاغیریشینا و بیر ده اوغورسوز نیظامی قالخیشمایا ایمضا آتان گوایدو، آچیقلاماسیندا دانیشیق‌لارین یئنه بو هدف ایستیقامتینده ائدیلدیگینی ادعا ائتدی.
گوایدو، موذاکیره هئیتینده موخالیف میللی مجلیس باشقانی ایکینجی باشقان کؤمکچیسی ایستالین گونزالس، اسکی میللت وکیل‌لری فرناندو مارتینز موتتولا و گراردو بلید ایله تکنیکی مصلحت وظیفه‌سینده ویسنت دیازین اولدوغونو قئید ائتدی.
دانیشیقلارا دایر 2 هفته اوّل مطبوعاتا عکس اولونان و گوایدونون یالانلادیغی خبرلرده ده بو آدلارین موذاکیره هئیتینده اولدوغو ایفاده ائدیلمیشدی.
خوان گوایدو، "ونزوئلا خالقینا، سیلاح‌لی گوجلره و بین الخالق توپلوما" ایستیقامت‌لی ائتدیگی آچیقلاماده آیریجا "رژیم" اولاراق آدلاندیردیغی حکومت طرفیندن "قاندیریلماماق و بؤلونممک" اوچون بوندان سونرا تئز-تئز موذاکیره‌لرله باغلی بیانات وئرجگینی وورغولادی.
گوایدو، موذاکیره‌لری ایلک باش‌لاردا یالانلامیش، داها سونرا "نوروژ حکومتینین یاخشی نیت‌لی تلاشلارینی قارشی‌لیق‌سیز بوراخماماق اوچون" بیر هئیتین حکومتله گؤروشدوگونو قبول ائتمیشدی.
بو آرادا نوروئژ طرفی ده گوایدونون یازیلی آچیقلاماسین‌دان اؤنجه رسمی آچیقلاماسیله باشکند اوسلودا مادورو حکومتی و موخالیف‌لرین ایکینجی گؤروشمه اوچون بیر آرایا گلجگینی بیلدیریب.
دیگر طرف‌دن اؤلکه مطبوعاتین‌داکی خبرلره گؤره گوایدو، Barquisimeto شهرینده طرفدارلاری ایله بیر آرایا گلدی و خالقی بو گون اوچون کوچه‌یه چیخماغا چاغیردی.
| 1,790 | Arab | South-Azerbaijani | azb |
TRT | جمهورباشقانی رجب طیب اردوغان، بؤلوجو ترور هؤرگوتو پ‌کاکانین سمبوللاری و آلمانیاداکی اوزانتیلارینین قاتیلیمییلا کؤلن شهرینده دوزنلنن گؤسترییه ایجازه وئریلمه‌سینی تنقید ائتدی.
اردوغان ایشتیراک ائتدیگی بیر تلویزیون پراگرامین‌دا سواللاری جاوابلاندیردی.
آلمانیادا، هفته سونون‌دا بؤلوجو ترور هؤرگوتو طرفدارلارینین دا یئر آلدیغی بیر میتینگ ائدیلدیگینین خاطیرلادیلماسی اوزرینه اردوغان بو ایفاده‌لری ایشلتدی:
"گرچکدن آوروپا، بعضی اؤلکه‌لر خارج، بیر عاغیل توتولماسی گئچیریر. اؤزللیکله آلمانیا، بو قدر گؤزل شئیلر اونلارلا دانیشیریق، ائدیریک و سایر. باشقا شئیلر دانیشیرلار، اما باخیرسینیز، یئنه بو ترور هؤرگوتلرینه، باشدا پ‌کاکا اولماقلا، فئتؤ اولماق اوزره قاپیلارینی آچیرلار. بوتون بونلارین هامی‌سینین آلتیندا یاتان سبب اودور کی، منه گؤره. گویا بونلار بئله ائتسک تورکیه‌نی سیخیشدیراجاییق. سیخیشدیرابیلمه‌یه‌جکسینیز. چئوریلیش (گیریشیمی) اولدو، نه اولدو؟ نه الده ائتدینیز؟ بیز، بیر یئرلرله نئجه بیر تماس ایچری‌سین‌ده اولدوغونوزو بیلیریک، اما بونو سیزه دئدییمیز زامان دا راحاتسیز اولورسونوز.
بیر آرا توپلادیلار ایشی بو ترور هؤؤگوتلرینه قارشی جدی بیر آددیم آتدیلار. اما ایندی یئنه سئچیم یاخینلاشیر، بهانه‌لر اویدورماغا باشلادیلار. یوخ (میتینگ گئچیرمه‌دن) ۳ آی اول‌دن ایجازه آلینماسی. بو گونه قدر ائله بیر شئی اولمادی کی. پ‌کاکا سیزدن ۳ آی اول‌دن ایجازه می آلیر؟ سیز بیزیم اوراداکی بوراخین پارتینی، اوراداکی سیویل توپلوم هؤرگوتلریمیزه بئله ایمکان وئرمیرسینیز. سالون وئرمیرلر. بئله بیر یاناشیم طرزی اولا بیلرمی"؟
| 1,399 | Arab | South-Azerbaijani | azb |
TRT | تورکیه مالی-ده تؤردیلن ترور هوجومو نتیجه سینده حیاتینی ایتیرنلر ایله علاقه دار بو اؤلکه‌یه باش ساغلیغی وئریب.
خاریجی ایشلر ناظیرلیگیندن وئریلن بیاناتدا دئییلیر: "ژانویه‌نین 24-ده مالی-ده‌کی بولکسی و موندورو حربی مرکزلرینه تشکیل ائدیلن ترور هوجومو نتیجه سینده 6 عسگرین هلاک اولماسی و چوخ سایدا تهلوکه‌سیزلیک خیدمتی امکداشی‌نین یارالانماسی ایله علاقه دار خبر بیزی کدرلندیریب. بو خاین هوجومو قیناییریق. ترور هوجومو نتیجه سینده حیاتینی ایتیرنلره الله‌دان رحمت دیلییریک، دوست و قارداش مالی خالقینا و حکومتینه درین حزن ایله باش ساغلیغی وئریریک.
قئید ائدک کی، ترور تشکیلات‌لاری واختاشیری بولکسی و موندورو حربی مرکزینه هوجوم ائدیر. 2016-جی ایلین مارس آییندا موندورو حربی مرکزینه ائدیلن هوجوم نتیجه سینده 5 حربچی هلاک اولموشدو. 2018-جی ایلده هر ایکی مرکزه ائدیلن هوجومدا ایسه 40 حربچی اؤلموشدو.
| 786 | Arab | South-Azerbaijani | azb |
TRT | جمهورباشقانی رجب طیب اردوغان بؤیوک بریتانیانین باش ناظیری ترزا می ایله تلفونلا دانیشیب.
جمهور باشقانلیغیندان الده ائدیلن معلوماتا اساساً، بوگون باش توتان تلفون دانیشیغیندا ایکی طرفلی علاقه‌لر، گونجل و بولگه سل موضوع لار باره‌ده فیکیر موبادیله‌سی آپاریلیب.
جمهور باشقانی رجب طیب اردوغان ایله بؤیوک بریتانیانین باش ناظیری ترزا می ایکی طرفلی ایقتیصادی و تیجارت علاقه‌لرین، قارشی‌لیق‌لی سرمایه قویولوش‌لاری‌نین داها دا گئنیشلندیریلمه‌سی‌نین داشیدیغی اهمیته دقت چکیب‌لر.
گؤروشده تورکیه‌نین خزینه و مالیه ناظیری برات آلبایراق ایله اینگیلیس همکاری‌نین یاخین زاماندا بیر آرایا گلمه‌لری قرارا آلینیب، آیریجا ادلیب باشدا اولماقلا سوریه-ده کی سون وضعیته ده توخونولوب.
| 659 | Arab | South-Azerbaijani | azb |
TRT | مرکزی تورکیه-نین کاهرامانماراش ویلایتی‌نین پازارجیک بولگه‌سی اولان 7،4 بال شدتینده زلز‌له‌ده سوریه-نین موختلیف بؤلگه‌لرینده آزی 427 نفر حیاتینی ایتیریب، یوزلرله اینسان ایسه یارالانیب.
زلز‌له سوریه-نین ادلب، حلب، حماه، لاذقیه، طرطوس و رقه ایالت‌لرینده گوجلو حیس اولونوب و جدی داغینتی‌لارا سبب اولوب.
سوریه-نین سانا خبر آژانسی‌نین خبرینه گؤره، ادلب، حلب، حماه، لاذقیه ویلایت‌لرینده رژیمین نظارتینده اولان بؤلگه‌لرده 237 نفر حیاتینی ایتیریب، 639 نفر ایسه یارالانیب.
سوریه-نین قوزیی ینده موخالیفتین نظارتینده اولان اراضی‌لرده اونلارلا بینا داغیدیلیب و یا خسارت آلیب.
سوریه اینسان حاق‌لاری شبکه‌سی (SNHR)، سیویل ساوونما (آغ دبیلقه‌لی‌لر)، یئرلی ساغلیق قوروم‌لاری و یئرلی منبع‌لردن الده ائدیلن معلوماتا گؤره، سوریه-نین قوزیی ینده‌کی موختلیف یاشاییش منطقه‌لرینده ان آزی 190 سیویل وطنداش حیاتینی ایتیریب، یوزلرله سیویل شخص ایسه یارالانیب.
آختاریش-قورتارما ایشلری داوام ائدیر.
| 868 | Arab | South-Azerbaijani | azb |
TRT | میللی گۆلشچی طاها آک‌گول دونیا گۆلش بیرلیگی (UWW) طرفیندن ایلین سربست گۆلشچی‌سی سئچیلدی.
دونیا گۆلش بیرلیگین وئردیگی معلوماتا گؤره، کیشیلر آراسیندا ۱۲۵ کیلوگرام چکی درجه‌سین‌ده ۷ ایلده‌ن سونرا ایلک، توپلامدا ۳.جو دونیا شامپیونو اولان و ۹.جو کز آوروپا شامپیونو اولان طاها آک‌گول عنوانین صاحبی اولدو.
بو ایل اولوسلارآراسی یاشار دوغو تورنمنتینین ده غالیبی اولان طاها، ۶۸ مین پوئنله اؤز چکی درجه‌سین‌ده دونیا سیرالاماسینین ذیروه‌سین‌ده یئر آلدی.
| 444 | Arab | South-Azerbaijani | azb |
TRT | یوفا، فرانسا تیمی پاری سن ژرمنده اوینایان نیمارا اوچ اویون منع جزاسی وئردی.
یوفادان وئریله‌ن آچیقلامادا، شامپیونلار لیگی سون ۱۶ تورو دؤنوش اویونوندا منچستر یونایتد له‌ینه ویدئو کؤمک‌چی داور (وار) اویقولاماسینا گئدن‌دن سونرا پنالتی وئره‌ن داورین قرارینا "رذیللیک" دئیین برزیللی فوتبال‌چی نیمارا اوچ اویون جزا وئریلدیگی قید ائدیلدی.
سون ۱۶ تورو ایلک اویونونو رقیب ائوین‌ده ۲-۰ قازانان پاری سن ژرمن، دؤنوش اویونوندا ۹۰.جی دقیقه‌ده مارکوس رشفوردون پنالتی گلویلا ۳-۱ ادوزموش و اله‌نمیشدی.
نیمار، شامپیونلوغو گرانتیله‌ین تیمینین گلن مؤوسوم شامپیونلار لیگی قروپ مرحله‌سین‌ده‌کی اوچ اویونوندا اوینایاممایاجاق.
| 604 | Arab | South-Azerbaijani | azb |
TRT | ایرانین خوزستان ایالتینه باغلی آبادان شهرینده اونلارجا انسان، سو کسینتی‌لری ایله آخان سویون دا دوزلو اولماسینا اعتراض ائتدی.
آبادان سو ایداره‌سی بیناسی قارشیسیندا توپلانان گؤستریچیلر، ایچمه‌لی سویونون دوزلو اولماسینی و تئز تئز باش وئره‌ن سو کسینتیلرینه اعتراض مقصدیله ائیلم دوزنله‌دی.
گؤستریچیلر، "دوشمنیمیز بورادادیر. آمریکانین دوشمنیمیز اولدوغونو دئیه‌نلر یالان دئییر" شعارلاری وئردی.
یانلارین‌دا سو شوشه‌لری گتیرن گؤستریچیلر، سویون بولانیقلیغینا دقت چکه‌رک، "تهران‌دا اوتوران ایداره‌چی، بو سویو ایچرسن می"؟ پلاکارتلاری آچدی.
ائولرده آخان سویون دوزلو اولماسی سببی ایله آبادان خالقی سو تانکرلرین‌دن ایچمه‌لی سویو ساتین آلیر.
| 629 | Arab | South-Azerbaijani | azb |
TRT | تورک میللی قادین والیبال تیمی، ۲۰۱۹ آوروپا شامپیوناسی آ قروپون‌دا فرانسانی ۳-۰ مغلوب ائد‌رک ۴ اویوندا ۴ غلبه قازاندی.
سون ۱۶ تورونا قالماغی باجاران نورک ملی تیمی، آ قروپون‌دا داها اؤنجه یونانیستانی ۳-۰، فنلاندی ۳-۲ و بولقاریستانی ۳-۱ مغلوب ائتمیشدی.
تورک قیزلاری، قروپ‌داکی سون اویونوندا بو گون، بیزیم تیم کیمی ۴ده ۴ غلبه آلان لیدئر صربستان ایله قارشیلاشاجاق.
اویون، آنکارا ایدمان سالونوندا ساعات ۱۹.۳۰دا باشلایاجاق.
تورکییه، قارشیلاشمانی قازانارسا قروپ اویونلارینی صربستانین اؤنونده لیدئر تاماملایاجاق.
| 505 | Arab | South-Azerbaijani | azb |
TRT | بو گون آذربایجان جمهوریتینین باغیمسیزلیغی یئنیدن قازاندیغی باغیمسیزلیغین برپاسی گونودور.
۱۸ اکتبر آذربایجان خالقینین تاریخینه شرف، غرور و افتیخار حسی ایله یازیلمیش قوتسال بیر گوندور. بو گون آذربایجان خالقی ۲۰.جی عصرده ایکینجی دفعه اؤز دؤولتچیلیگینین وارلیغینی بشریته اعلان ائتدی.
۱۹۹۱.جی ایل ۱۸ اکتبردا حاکمیت‌ده اولان اقتدار پارتیسی آذربایجان خالق جبههسینین مستقیللیک آکتینی قبول ائتدی. بوندان سونرا آذربایجان دونیا دؤولتلریله ایکی‌لی، برابر حقوق‌لو و دیپلوماتیک ایلیشکیلر یاراتماغا باشلادی، نفوذلو اولوسلارآراسی تشکیلاتلارا، او جمله‌دن، بیرلشمیش میللتلر تشکیلاتینا (۰۲.۰۳.۱۹۹۲) عضو اولدو. ایندی آذربایجانین سسی آوروپا شوراسینین، بیرلشمیش میللتلرین ذیروه توپلانتیلارین‌دان، یوکسک تریبونلارین‌دان ائشیدیلیر.
بو گون آذربایجان تکجه سوسیال-اقتصادی ایستیقامت‌ده دئییل، بیلیم، اینجه‌صنعت و مدنیت ساحه‌سین‌ده ده دونیانین سرعتله اینکیشاف ائتمکده اولان گنج دؤولتلرین‌دن بیری‌دیر.
بو ایل ۱۸ اوکتبردا آذربایجان جمهوریتینین مباغیمسیزلیغینین قورولماسینین ۳۰ ایلی تامام اولور.
آذربایجان خالقی ۱۹۹۱.جی ایلده‌ن سونرا ایلک دفعه بو بایرامی تام فرقلی اولاراق، اؤز تورپاق بوتؤولویونو تامین ائتمیش غالیب خالق اولاراق قوتلاییر.
آذربایجان مجلیسینین ۱۵ اکتبر ۲۰۲۱.جی ایل تاریخلی توپلانتیسیندا «مستقیللیک گونو حاقیندا» یئنی قانون قبول ائدیلدی و پرزیدنت ایلهام علییئو طرفیندن "مستقیللیک گونو حاقیندا" قانون اونایلاندی.
قانونون تصدیقله‌نمه‌سی ایله ۲۸ می جمهوریت گونونون و ۱۸ اکتبر دؤولت مستقیللیگی گونونون آدی دییشدیریلدی. بئله کی، ۲۸ می مستقیللیک گونو، ۱۸ اکتبر ایسه مستقیللیگین برپاسی گونو اعلان ائدیلدی.
بو گونلر ایسه هر ایل بایرام کیمی قوتلاناجاق.
| 1,537 | Arab | South-Azerbaijani | azb |
TRT | دونیا-دا یئنی نوع کروناویروسا (کووید-19) یولوخان‌لارین سایی 1 میلیون 700 مینی کئچیب.
بو باره‌ده “Worldometer” سایتی معلومات یاییب.
قئید اولونوب کی، امریکا-دا یولوخما سایی 502 مین 876، ایسپانیا-دا 158 مین 273، ایتالیا-دا 147 مین 577، فرانسا-دا 124 مین 869، آلمانیا-دا ایسه 122 مین 171 نفردیر.
ویروسون اورتایا چیخدیغی چین-ده ایسه 81 مین 963 نفر پاندمییه یولوخوب.
دونیا عذره ویروس‌دان 102 مین 755 نفر اؤلوب، 376 مین 548 نفر ایسه ساغالیب.
حاضیردا 1 میلیون 221 مین 75 نفر معالیجه آلیر.
| 481 | Arab | South-Azerbaijani | azb |